text:
Rwanda | Muhanga: abana batowe guhagararira abandi biyemeje kurwanya ihohoterwa bakorewa
Mu karere ka Muhanga, abana batoye abana bagenzi babo bazabahagararira ku rwego rw’akarere kugirango bajye babafasha gukemura bimwe mu bibazo bahura nabyo. Mu byo abana batowe biyemeje birimo no kwita ku More...
Inyumba Alosea yemereye ubuvugizi Abanyagakenke mu gutunganya imihanda
Mu muganda wo kuwa gatatu tariki 16/05/2012 wo guhangana n’ingaruka z’ibiza, Minisitiri w’Iterambere ry’Umugore n’Umuryango yemereye ubuvugizi akarere mu gutunganya imihanda ubwo More...
Huye: Guhera muri Nyakanga, hehe n’umwijima ku muhanda Rwabuye-Mukoni
Guhera ku wa gatatu tariki ya 9, rwagati mu mugi wa Butare hatangiye gushyirwa ibyuma biriho amatara ateye ku buryo hagaragaraho amabara y’ibendera ry’u Rwanda, ni ukuvuga ubururu, umuhondo n’icyatsi. More...
Burera: Abaturage barasabwa gukurikiza amabwiriza yo kubaka ku mihanda
Umuyobozi w’akarere ka Burera arasaba abatuye b’ako karere ko nibajya kubaka ahegereye imihanda bazajya bubahiriza amabwiriza yo kubaka ku mihanda agenwa na leta. Sembagare Samuel avuga ko hagiye ho More...
Musambira: Umuvuduko mu muhanda ni wo ukunze guteza impanuka nyinsi
Ibyo byagarutsweho mu nama y’umutekano yaguye y’akarere ka Kamonyi, ubwo batangazaga ko kuva ukwezi kwa Gashyantare gutangiye , hagaragaye impanuka ebyiri mu muhanda wa Musambira. Ushinzwe irangamimerere More...
NSR | Akarere ka Kamonyi kemeye kwishyura abaturage bakoze umuhanda wakoreshejwe n umutekamutwe
Amafaranga akabakaba miliyoni eshatu n’igice niyo yabaruwe n’impuguke mu bwubatsi bw’imihanda, nk’igihembo cyari gikwiye abakoze umuhanda uhuza Akagri ka Nkingo ko mu murenge wa Gacurabwenge More...
Ngoma: Ibikorwa byo gushyira amatara ku mihanda byaratangiye
Akarere ka Ngoma katangiye gushyira amatara ku muhanda mu rwego rwo guhangana n’ikibazo cy’ubujura bukorwa nijoro hatabona bumaze iminsi buvugwa mu mujyi wa Kibungo. Kuva mu kwezi kwa mbere uyu mwaka More...


c: text/html

text:
Joris Peace uzwi ku izina rya Peace, yatangiye umuziki muri 2007. Ni umusore w’imyaka 20 akaba azuzuza imyaka 21 mu kwezi kwa 10 k’uyu mwaka kuko yavutse ku itariki 1.10.1991. Peace amaze kugira indirimbo esheshatu arizo Mpamagara, nakoze iki, iherezo, mbwira, nguhisemo. Zose zikaba zarakozwe na Nicolas Nic akiri muri Bridge uretse Mbwira yakozwe na T-Brown kuri maison des jeunes.
Ubwo twaganiraga tumusanze muri Narrow Road tariki 9.3.2012 arimo akorera indirimbo kwa Nicolas Nic, yatubwiye ko ikintu cya mbere akunda mubyo kurya ari imyumbati. Yagize ati : « Kuri njye imyumbati niyo iza kumwanya wa mbere mu bintu byose nkunda!hagakurikiraho ifiriti. » Naho mubyo kunywa, ngo yikundira fanta Citron ikonje. Mubuzima busanzwe kandi ngo yikundira amahoro.
Peace n’ubwo yikundira cyane imyumbati, Muzika nayo ayikunda cyane. Twamubajije kugeza ubu ikintu muzika yaba yaramumariye, adusubiza agira ati : « Umuziki wanjye watumye abantu benshi bamenya ariko kubyo kwiteza imbere ntacyo wari wangezaho. Gusa ndawukunda cyane!”
Kuri ubu afite gahunda ndende yo gukorana ingufu. Uwo munsi twasanze yari yaje gukora indirimbo ye nshya yise Nduwawe, yaduhishuriye impamvu yahisemo kuyita Nduwawe. Yagize ati : « Abantu benshi bakunda kugira inshuti ugasanga barabihisha, rimwe na rimwe undi muntu utazi iby’ubwo bucuti bwabo akaba yamukunda ugasanga abantu baramureba nabi kandi aribo banze kubigaragaza. Kurundi ruhande hariho n’abantu bakundana ugasanga umwe afite isoni cyangwa se ipfunwe ryo kugaragaza ko akunda kanaka. Aha muri iyi ndirimbo njye nasabaga umukobwa ngo nagaragaze ukuri ko ndi uwe. »
Twifuje kumenya niba ibyo aririmba muri iyi ndirimbo ari ibyamubayeho we n’incuti ye (True story) atubwira ko atari ibyamubayeho. Yagize ati : « Ntabwo ari true story ni inspiration yaje gutya, akenshi nkora indirimbo zitari true story. »
afite kandi gahunda yo gukorana na Nicolas Nic bagakora alubumu, ibi akabifatanya no gushaka gukora amashusho y’indirimbo (clips) ze yamaze gusohora. Yadutangarije ko ibyumweru bibiri bitazashira atarakora amashusho y’indirimbo nibura imwe aho ateganya gukorana na Arnold film. Ikindi ngo uko azahera kuri iyi ndirimbo ye nshyashya “Nduwawe” akazabona gukurikizaho izindi.
Yanadutangarije ko kugeza ubu nta mujyanama (manager) afite ariko ko byinshi abifashwamo na Nicolas Nic ari nawe producer we.
Umuhanzi Peace, yarangirije amashuri yisumbuye mu kigo cya Don Bosco i Kabarondo mu Ntara y’i Burasirazuba aho yigaga mu ishami rya HEG.
Abahanzi Nyarwanda: Umuhanzi Joris Peace
at 3:11:00 AM
Labels: abahanzi nyarwanda, ibyamamare

robotstxt: allowed

filter: keep


text:
Inkuru: Irari ry’ibyisi
Umugabo wari utunze ubutaka bunini cyane yahaye ubutaka umuturanyi wari wimukiye ahongaho vuba, ariko amushyiriraho amabwiriza ati “gende muri iriya sambu yanjye nini cyane ubundi ubutaka uri bushobore kuzenguruka izuba ritararenga nibwo ndi buguhe ubwitwarire, gusa umenye ko ugomba kurangiza ugarutse hahandi watangiriye kugirango ube uzengurutse ubutaka buri bube ubwawe.”; umunsi ukurikiyeho wa muturanyi aba akuzindukiye mu kabwibwi nta kwirirwa afata amafunguro ya mu gitondo(breakfast), atangira kugenda, intego ye kwari ukugenda hekitare y’uzuye, ariko abonye agiye kuzuza hekitare hakiri kare azigira hekitare ebyiri akomeza urugendo, abonye nazo agiye kuzirangiza azigira hekitare umunani bityo bityo agenda yongeza kugeza hekitare 30, mu ma saha ya nimugoroba nka saa kumi ubwo aba atangiye gukata asubiraho yatangiriye ngo izuba ritarenga adakoze umuzenguruko w’ubutaka yari amaze kugenda, ariko yari amaze kunanirwa kandi kuva mu gitondo nta kintu yari yashyize mu nda.
akomeza urugendo rwe arushye cyane agenda agwirirana, ageze hagati izuba riba rirarenze aba aguye aho arapfa, acyura ubutaka bungana n’intambwe 6 kuri 2 bwo kumuhambamo gusa. Apfa yishwe n’irari ry’ibintu.
LUKA 12:15 Arababwira ati “Mwitonde kandi mwirinde kwifuza kose, kuko ubugingo bw’umuntu butava mu bwinshi bw’ibintu bye.”


text:
Huye: Abanyakinazi bazwiho kwesa imihigo bababajwe n’uko basubiye inyuma
Kuri uyu wa 15 Ukwakira 2015 ubwo bamurikaga ibyo bagezeho mu murenge wabo nibwo bagaragaje uku kutishimira umwanya wa kane mu mirenge 14 igize akarere ka Huye bajeho mu mihigo y’umwaka wa 2014-2015.
Mu mihigo yo kuva mu mwaka wa 2012-2013 ndetse n’uwa 2013-2014 bari aba mbere ariko mu mihigo y’umwaka wa 2014-2015 basubira inyuma baza ku mwanya wa kane mu mirenge 14 igize akarere ka Huye.
Migabo Vital, umunyamabanga Nshingwabikorwa w’uyu murenge wa Kinazi mu karere ka Huye yavuze ko kuba bari bazwiho kwesa imihigo buri mwaka ariko uyu mwaka wa 2014-2015 ukababera ibamba ari ibintu bibabaje ku buryo bagomba guhindura imikorere.
Uyu muyobozi w’umurenge wa Kinazi yavuze ko kuba barasubiye inyuma mu mihigo bidasobanuye ko baretse gukora neza.
Yunzemo agira ati: “Twahanitse indi mirenge mu mihigo nayo irakora cyane twe dukomeza kwibwira ko amazi akiri yayandi ariko ubu twiteguye kwadukana imikorere mishya tugasubira ku mwanya wa mbere mu mihigo y’umwaka wa 2015-2016â€.
Bamwe mu baturage bari muri iri murikabikorwa nabo bagaragaje ko kuba barasubiye inyuma mu mihigo ari inkuru ibabaje gusa batanga icyizere ko bagiye gukorana n’ubuyobozi bw’umurenge wabo bakawufasha mu kongera kwesa imihigo.
Bimwe mu byo abaturage bavuga ko byaba byaratumye umurenge wa Kinazi usubira inyuma ngo ni izuba ryacanye igihe kinini maze baze bagacika intege zo gukora.
Usibye ingamba nshya abaturage n’ubuyobozi bw’umureenge wa Kinazi bavuga ko bafite mu gutuma basubira ku mwanya wa mbere bahozeho mu mihigo, banishimiye ko akarere ka Huye umurenge wabo ubarizwamo kabaye aka mbere mu mihigo yo ku rwego rw’Igihugu.
Abafatanyabikorwa n’abayobozi mu nzego z’ibanze bagize uruhare mu gutuma akarere ka Huye kesa imihigo umurenge wa Kinazi abahakorera wabahembye ibyemezo by’ishimwe.


text:
Gicumbi: Umuganda udasanzwe wakozwe hacukurwa imirwanyasuri
Mu karere ka Gicumbi, igikorwa cy’umuganda cyabereye mu murenge wa Kageyo mu kagari ka Gihembe mu mudugudu wa Nyirabadugu ahacukuwe imirwanyasuri ndetse n’ibyobo bifata amazi aturuka mu Nkambi ya Gihembe.
Minisitiri w’Ubuzima akaba ashinzwe Akarere ka Gicumbi muro guverinom Dr Agnes Binagwaho yasabye abari baraho gutura neza ku midugudu,gukora amaterasi no gutera ibiti kugira ngo birinde Ibiza.
Yabasabye kandi kugana ubwisungane mu kwivuza kwirinda malariya mu gihe cy’imvura basiba ibinogo birekamo amazi kuko aribyo umubu utera malariya ikuriramo.
Nyangezi Bonane umuyobozi w’akarere ka Gicumbi yasabye abaturage ko bagomba gufata amazi y’imvura aturuka ku mazu yabo kuko ariyo akunze kwangiza ibikorwa remezo.
Yavuze ko kugira ngo ubuzima bwabo baturage butazibasirwa n’ibiza hifuzwa ko mu mezi atatu ari imbere hagomba gushyirwa imbara zikomeye cyane mu kurwanya, isuri abaturage bakirinda imiturire idahwitse yo gutura mu mabanga y’imisozi no ku misozi hejuru, bagatera imirwanyasuri, n’ibindi biti bitica imyaka; ibi kandi ngo bikajyana n’ibindi bikorwa bigomba kwitabwaho n’abayobozi b’inzego z’ibanze bijyanye no gutuza abaturage bagifite ibi bibazo mu midugudu.
Abaturage barasabwa gukora ibikorwa bitandukanye bibafasha kurwanya isuri n’inkwangu ziterwa n’imvura nyinshi igwa ikangiza imirima, amazu n’ibikorwa remezo bibagenewe; ndetse bagaharanira kurwanya imiturire idahwitse batura mu bice bidashobora kwangizwa n’imvura. Uyu muganda nk’uyu ukaba uzongera gukorwa ku wa gatandatu.
Â
Â


text:
Burya ngo iyo umuntu ababaye cyangwa se arakaye ariko akirinda kubyerekana hari uburyo bimugiraho ingaruka ku buzima. Abashakashatsi bo muri Kaminuza ya Jena mu Budage bakoze inyigo kuri ibi bayikorera ku bantu 6.000 bakunda kurakara kubera ubuzima babamo basanga bagira ikibazo cy’umutima. Muri aba bantu bose bafite iki kibazo ni ba bandi bakunda guhora bacecetse niyo bababara ntibagire uwo babyereka, ar iko mu bantu bakunda kubabara bakabivuga ndetse bakabigaragaza ngo bo usanga bihita birangira bityo ntihagire cyo bikora ku buzima bwabo, ibi bikabatera kubaho igihe kirekire.
Ingaruka zikunda kugera ku bantu batagaragaza uburakari bwabo n’akababaro ni indwara z’umutima, kanseri ndetse n’ibibyimba mu mpyiko.
Marcus Mund na Kristin Mitte bavuga ko nubwo aba bantu bagerwaho n’ingaruka zo kutagaragaza uburakari bwabo ariko hari igihe aba aribwo buryo bwabo bwo kubaho kubera ko baba birinda kuvuga nabi cyangwa sekuvuga menshi ndetse bakirinda no kugira uwo babangamira, abo kandi usanga aho kuvuga nabi, iyo batishimye bahita bashaka ikintu kibarangaza.
Hagendewe ku bushakashatsi bwakozwe, ngo ibyo bisobanura impamvu abaturage boo mu bihugu cya Espanyole n’Ubutaliyani babaho igihe kirekire kurenza abongereza. Ariko nabwo ngo aba bakunda kwicecekera bagaragaza ikinyabupfura ndetse no kubasha kubana na buri wese ndetse no kuba ahantu aho ariho hose.
Ubushakashatsi- Kugaragaza Uburakari Byongera Iminsi yo Kubaho
Burya ngo iyo umuntu ababaye cyangwa se arakaye ariko akirinda kubyerekana hari uburyo bimugiraho ingaruka ku buzima. Abashakashatsi bo muri Kaminuza ya Jena mu Budage bakoze inyigo kuri ibi bayikorera ku bantu 6.000 bakunda kurakara kubera ubuzima babamo basanga bagira ikibazo cy’umutima. Muri aba bantu bose bafite iki kibazo ni ba bandi bakunda guhora bacecetse niyo bababara ntibagire uwo babyereka, ar iko mu bantu bakunda kubabara bakabivuga ndetse bakabigaragaza ngo bo usanga bihita birangira bityo ntihagire cyo bikora ku buzima bwabo, ibi bikabatera kubaho igihe kirekire.
at 10:46:00 AM


text:
Ubwo Perezida wa Repubulika Paul Kagame yarahizaga Guverinoma nshya ku wa 31 Kanama 2017, umuhango wabereye mu nteko ishinga amategeko, mu ijambo rye rikomeye yagarutse kuri ruswa n’abakaboko karekare banyereza ibya rubanda.
Agaruka cyane ku bahabwa kubaka imihanda ariko bakubaka ingana n’inzira z’abanyamaguru. Yagize ati “Ntabwo abantu bashobora kujya bajya gukoresha imihanda, umuhanda ugahinduka inzira y’ibirenge, icyangombaga kuba metero esheshatu, indwi, kigahinduka metero eshatu; bikorwa n’abakozi, ubwo namwe muba murimo… umuhanda wa metero esheshatu uhinduka inzira y’ibirenge ute? Bishoboka bite?”
Ubwo Ikinyamakuru Panorama cyasuraga Umujyi wa Karongi, twasanze igice cy’Umuhanda Kivu Belt, Karongi-Rubavu, cyo mu mujyi wa Karongi kirimo gusubirwamo. Twashatse kumenya impamvu uwo muhanda usubirwamo, bamwe mu bo twashoboye kuganira batuye aho mu mujyi batubwira ko Perezida Kagame akimara kuvuga ijambo rikomeye mu Nteko Ishinga Amategeko, bwakeye uwo muhanda wuzuyemo imashini barimo kuwagura.
Muri rusange bagize bati “Bwakeye imashini ziwusubiramo, kari gato cyane kuko hari amazu yari yasigaye bucya bayasenya kandi bari barayaretse. Ubu beneyo biteguye kwishyurwa. Umuhanda wabaye munini cyane ahari huzuye basubiyemo, ikibazo ni uko ahandi tutazi ko na ho bazahasubiramo kuko ni muto cyane hose waranganaga.”
Abatuye Umujyi wa Karongi banatubwiye ko aho uyu muhanda uhurira n’umuhanda munini Muhanga-Karongi-Rusizi bari bahagize hato cyane ariko sitasiyo y’ibikomoka kuri Peteroli ihari bivugwa ko igiye gusenywa, hagakorwa amasangano yagutse (Round about/Rond Point).
Aba baturage bashimira Perezida wa Repubulika uhora akurikirana aho umutungo w’igihugu ujya, kuko iyo ataza kubona ko uwo muhanda ari muto cyane utagombaga gusubirwamo, kandi waratwaye amafaranga y’igihugu. Hanibazwa aho amafaranga yo kuwongera yavuye, mu gihe hari hakozwe muto.
Panorama


text:
Rwanda | Nyamasheke: JADF y’imirenge yasoje amahugurwa y’iminsi ibiri.
Kuri uyu wa gatatu tariki ya 03/10/2012, abagize ihuriro ry’abafatanyabikorwa mu iterambere (JADF) ku rwego rw’umurenge bashoje amahugurwa y’iminsi ibiri yateguwe ku bufatanye na SNV n’akarere ka Nyamasheke, akaba yari agamije kubongerera ubushobozi.
Nk’uko Musengimana Sylvestre, watangaga aya mahugurwa yabitangaje, ngo aya mahugurwa yateguwe mu rwego rwo kubasobanurira icyo JADF aricyo, imikorere yayo, abagize Jadf ku rwego rw’imirenge, ndetse bakanaboneraho umwanya wo kubisesengura ngo banoze imikorere yabo.
Aya mahugurwa kandi ngo yabaye n’umwanya wo kubahuriza hamwe ngo babashe guhana amakuru ku mikorere, ngo bungurane ibitekerezo ku iterambere ry’imirenge yabo, bamwe bakabasha kwigira ku bandi uburyo bw’imikorere.
Musengimana ngo yizeye ko nyuma y’aya mahugurwa yagenewe abagize JADF ku rwego rw’umurenge hazagaragara impinduka mu mikorere iganisha ku iterambere y’abagize JADF.
Asoza aya mahugurwa, umuyobozi wa JADF ku rwego rw’akarere, Bahizi Charles, yatangaje ko amahugurwa nk’aya yari akenewe kuko azafasha JADF kunoza inshingano zabo. Yavuze ko ubu usanga iterambere rihera hasi mu mirenge no mu tugari, bityo abafatanyabikorwa bahegereye bakaba basabwa kubigiramo uruhare no gukurikiranira hafi gahunda z’iterambere aho bakorera mu mirenge.
JADF itanga umusaruro mu iterambere ry’akarere mu bikorwa bitandukanye by’abafatanyabikorwa, ibi byose bikaba bikorerwa mu mirenge hirya no hino.
Abagize JADF mu mirenge basabwe kubahiriza gahunda baba barateguye ku gihe kugira ngo n’imihigo ibashe kugerwaho, bagakorera hamwe kandi inzego z’imirenge zikabakurikiranira hafi.
Abitabiriye amahugurwa biyemeje ko bagiye kunoza imikorere yabo bashyiraho gahunda y’ibikorwa bazagenderaho, bategura amategeko yihariye abagenga, bakabarura abafatanyabikorwa bakorana, ndetse bakanasangiza abandi ku masomo bahawe.


text:
Mabuja Emma Marie w’imyaka 30 yatanze ubuhamya bw’uburyo yataye umugabo babyaranye amuziza ko adafite inzu ndetse atizigamaga ngo bazayigereho.
Dufashwenimana Emmanuel y’imyaka 33 n’umugore we Mabuja Emma Marie w’imyaka 30 ni abaturage bo mu Karere ka Gasabo, Umurenge wa Remera bafitanye abana babiri.
Mu kiganiro Duhumurizanye gitambuka kuri Radio Ijwi ry’Ibyiringiro kivuga urugendo rw’ubukirisitu n’ibyo Imana yabakoreye, uyu mugore n’umugabo we bagarutse ku buryo bakundanye bahujwe na radio kuko bose bakundaga guhamagara, bose ari abana ba bucura iwabo.
Nubwo babanye mu buryo busa n’ubusekeje ndetse batanasezeranye, uyu mugore yangaga ibintu byitwa gukodesha kuko yari yarasabye Imana umugabo ufite inzu.
Mabuja ati “Ikintu cyatumaga nshaka kumuta nyuma y’imyaka itatu tubana ni uko nabogana ko tudahuza mu bijyanye no kuba twagira ikintu twizigama cy’ejo hazaza, nkabona turimo kubyara kandi abana bazakenera kwiga.”
Nari narabwiye Imana nti “Sinshaka umugabo ukodesha, numvaga ko nubwo namukunze nkamushaka ariko ubukode tuzabuvamo vuba. Niyo ntego numvaga mfite, nabimubwira akavuga ngo ndashaka gukira vuba ngo mbe ndetse ibyo tuzaba tubikora.”
Bakomeje kubana batyo aho bakodeshaga mu Karere ka Rwamagana, umugore agashengurwa no kuba badafite inzu ndetse atanamenya ho umugabo we ashyira umushahara.
Ati “Uyu mugabo nashatse mbere, yakoreraga i Kigali yazaga gakeya i Rwamagana, undi mugabo twariduturanye wari umufundi we yansuraga kenshi. Yambwiye ko afite amafaranga yo kuzagura ikibanza ndetse agahita yubaka numva koko namusanga.”
Uyu mugabo ngo yamubwiraga ko bazabyarana yaramaze kumuha inzu ku buryo azajya arera abo bana yumva ko ari iwe. Ati “Kumva ko agiye kunyubakira nkagira iwanjye, ni icyo yanshukishije.”
Dufashwenimana Emmanuel ngo ubwo umugore we yamubwiraga ko agiye kwigendera, yagize ngo ni ibintu byo kuganira ariko birangira bamuhamagaye ko umugore we agiye kwimuka.
Ati “Narindi i Kigali mu kazi barambwira ngo umugore wanjye arimo kwimuka nahise ntaha . Naciye mu buyobozi mbabwira ibyabaye bambwiye ko kuva tutarasezeranye ntacyo nabaza.”
“Umugabo wari umujyanye yaransetse cyane ati ‘Umugore yarakunaniye kumutunga reka mwijyanire.’”
Yagiye kuraguza ngo umugore we agaruke
Uyu mugabo wari usigaye wenyine, yagiye kuraguza kugira ngo umugore we agaruke, bamubwiye ko nagaruka azishyura ibihumbi magana atatu mirongo irindwi n’ifaranga rimwe (370.001 Frw) gusa ngo umuti bamuhaye ku bihumbi 20 Frw ngo ntacyo wakoze kuko n’ubundi umugore ntiyaje.
Baje gusubirana kubera urubyaro
Nubwo umugore yari yarataye umugabo we wa mbere, umwana babyaranye yajya avugana na se kuri telefoni kenshi ndetse akajya abwira abandi bana ko se aba i Kigali ko aho aba atari kwa se. Ibi yajyaga abivuga umugabo wa nyina abyumva.
Uyu mwana wakundaga se cyane, ise yaje kumusura asanga umugabo wamutwariye umugore adahari. Niko kuboneraho akanya ko kuganira n’umugore, banoza umugambi wo gusubirana.
Baracyakodesha
Uyu muryango waje gusubirana ukomeza kuba mu bukode, babana neza nyuma yo kugandukira Imana, bakanyurwa n’ubutumwa bwa Yesu bumviye mu ivugabutumwa ryakozwe n’Itorero ry’Abadiventiste rya Nyabisindu (Remera).
Mabuja ati " Ntabwo naje kuri Radio kwigamba ibibi nakoze ahubwo naje gushimira Imana ibibi yankuyemo kuko hari n’ubwo najyaga ntekereza kwiyahura."
Bigishijwe Ijambo ry’Imana barabatizwa, babwirwa ko kubana badasezeranye ari ukubana nk’indaya bahita basezerana byemewe n’amategeko.
Bavuga ko batangiye kwizigamira kandi ko Imana izabafasha bakabasha kugira inzu yabo bwite nk’uko byahoze mu nzozi z’umugore.


text:
Aba banyeshuri basanzwe biga mu ishami ry’ibinyabuzima n’ubutabire (Bio-Chimie), bavuga ko batangiye ibikorwa nk’ibi bagamije kwitegura kuzihangira imirimo bashingiye ku byo bize.
Ferdinand Sebera,Umwarimu wigisha isomo ry’ibinyabuzima mu ishuri ryisumbuye rya Mushubi avuga ko bakora ubushakashatsi bifashishije ibimera birimo kapusine, ibibabi by’umuhe, imizi y’ibiti bitandukanye, ndetse n’ibindi bisanzwe bikoreshwa n’abavuzi gakondo nk’umubirizi, umuko, umuravumba n’ibindi.
Asobanura ko babyifashisha bakabihuza n’amasomo bigisha abanyeshuri, bakaba bamaze gukora umuti w’inkweto, amasabune, umuti uvura ibishishi byo mu maso, ndetse n’imwe mu miti ishobora kuzavura zimwe mu ndwara zugarije abaturage zirimo malariya.
Sebera ati “Twebwe icyo dushaka gukora ni ukuvana muri ubwo buryo bwa gakondo bwo gukora imiti no kuyiha abantu bagakira, tukabijyana mu rwego rwo kuba twakora imiti ya kijyambere nk’ibinini n’inshinge bizajya byifashishwa mu buvuzi kandi bikorewe hano muri Nyamagabe cyangwa mu Rwanda”.
Abanyeshuri bakora ubu buvumbuzi bibumbiye hamwe mu itsinda bise iryo guhanga udushya bakaba bafatanya n’abarimu babo bahereye ku bitekerezo bya buri wese.
Kuri bo basanga nibasoza amasomo iri huriro rizagumaho rikabafasha guhangana n’ikibazo cy’ubushomeri ndetse bagatanga n’umusanzu wabo mu ishyirwa mu bikorwa rya gahunda ya Leta yo kugabanya ibicuruzwa bitumizwa mu mahanga.
Gervais Rukundo wiga mu mwaka wa gatandatu ati “Ibyo nize numva ko mbishyize mu bikorwa byangirira akamaro, urugero hari igihe usanga abantu barasoje amasomo mu mashuri yisumbuye ariko bakirirwa bicaye bandagaye. Njyewe ibyo numva ko nzabirenga nkihangira umurimo kandi ndumva nzabigeraho”.
Jeanette Uwitonze wiga mu mwaka wa gatanu ati “Hari ibintu byinshi namaze kumenya, nko gukora isabune, gukora cirage (Umuti w’inkweto), ibyo rero numva bizamfasha kuba nakwihangira umurimo igihe naba ngeze mu buzima bwo hanze y’ishuri”.
Umuyobozi w’Ishuri ryisumbuye rya Mushubi, Mathias Ngezenubwo, avuga ko intego y’ibi bikorwa by’ubushakashatsi ari ukugaragariza abanyeshuri ko ibyo biga bishobora gushyirwa mu bikorwa bikabyara umusaruro.
Kuri ubu bakaba bafite gahunda yo kubahuza n’inzego zishinzwe kugenzura ubuziranenge mu rwego rwo gupima no gusuzuma ubuziranenge bw’ibyo bakora.
Ngezenubwo ati “Birumbikana ko n’umunyeshuri yishimira ibyo ari kwiga, cyane cyane iyo abonye bifite akamaro muri sosiyete, ni ukubereka ko ibyo biga bizabagirira akamaro mu bihe bizaza”.
Ishuri ryisumbuye rya Mushubi ryigaho abanyeshuri bagera kuri 700 rikaba rifiye amashami atandukanye yigisha amasomo arimo Imibare, Ibinyabuzima, Ubugenge, Ubutabire, Ubumenyi bw’Isi n’ayandi.


text:
Amazina yanjye ni Mugabo Jean Paul uzwi cyane ku izina rya Mashall Mampa. Navutse kuwa 10 Kanama 1986, mvukir aKicukiro i Kigali. Ndi umwana wa kabiri mu muryango w’abana 4. Ndi mwene John Twiringire na Blandine Kanzayire. Ndi impfubyi ku babyeyi bombi. Amashuri abanza nayigiye Kicukiro, ayisumbuye nayatangiriye i Nyanza muri ESPANYA nza kuvayo njya Kicukiro (kuba Des Amis) i Nyamata kuri APEBU ari naho naje kurangiriza.
Ntangira umuziki bwa mbere nahereye ku ndirimbo Ibynjye Ndabizi, mu mwaka wa 2008. Niyo ndirimbo yanjye ya mbere, nayikoreye muri F2K kwa Lick Lick. Mbere yahoo ariko twari dufite itsinda ry’ababyinnyi ryitwaga G-Unit. Iri tsinda ryaje no kuvamo abahanzi baje kumenyekana cyane. Ryari ririmo Lick Lick, Diplomate, harimo n’abitwa ba Isaac. Icyo gihe twari duhanganye n’abitwaga Hot Side, ryari ririmo abitwa ba kamichi nab a Rafiki, na za Good Guys na ba Bad Boys. Twagaragazaga impanpo yacu icyo gihe n’ubwo tutaririmbaga. Twaje kugira amahirwe Lick Lick avamo Producer nuko tuba twinjiye mu muziki gutyo tuvamo abahanzi.
Nyuma naje gusohora indirimbo nise Ibyanjye ndabizi yari irimo abahanzi nka Fireman (ari nayo ndirimbmo ya mbere yari aririmbyemo), Diplomate na P’Fla. Nyuma nakurikijejho indirimbo nise babiri ku rutonde nakoranye na Diplomate. Naje guhimba indi nise irimbi ry’abazima nafashijwemo na The Ben.
Nyuma yaho naje gufungwa, igifungo cy’imyaka 2 nahimbye indirimbo nise wasi we. Nzira urugomo. “Hari umuntu twagiranye amakimbirane aramfungisha kubera ko yari umupolisi .” iyi ndirimbo nzayikorera amashusho mu cyumweru kimwe. Gusa siyo yongiye nakoze, nahimbye indirimbo nyinshi ndi muri Gereza, nzagenda nzisohora gahoro gahoro. Mfite album ebyiri ntari nasohora.
Indirimbo ze Zikunzwe 1 Wa si we - Masho Mampa 2 Ibyanjye Ndabizi - Masho Mampa feat Diplomate 3 Babiri ku rutonde - Masho Mampa 4 Ngarukira - Masho Mampa
Reba Video
Urukundo
Mugabo Jean Paul aka Mashall Mampa
at 06:11
Labels: abahanzi nyarwanda, ibyamamare


text:
Minisitiri yabitangaje nyuma y’inama yabereye i Huye, yamuhuje n’abayobozi ba za Kaminuza ziherereye mu ntara y’Amajyepfo n’Iburengerazuba.
Icyo gihe yagize ati “Turashaka kugaragariza abarimu ko aribo shingiro y’imyigire y’abana. Nk’uko mwabibonye abanyeshuri benshi baravuga bati ‘ntituzi Icyongereza kubera ko n’abarimu batwigisha, ubushobozi bwo kukivuga, kugikoresha no kucyumva ni buke. Ni nayo mpamvu dutekereza ko mu bihe bizaza turimo kuganira n’abayobozi batandukanye ba za kaminuza, tuzasaba abarimu bose ko mbere yo kugira ngo bigishe muri kaminuza babanza bakore ikizamini cy’Icyongereza, babe bakizi. Kandi icyo kizamini kizaba atari ikizamini gisanzwe, ni ikizamini kizajya gikorwa ku rwego rw’igihugu, abe (umwarimu) ashobora kucyumva, abe ashobora kukivuga, abe ashobora kucyandika, bityo agire ubushobozi bwo kukigisha.”
Bimaze gutangazwa ko abarimu bazahabwa ikizamini cy’Icyongereza, hari bamwe bagaragazaga ko igisubizo kigiye gushakirwa ahatariho, ko ireme ry’uburezi rikwiye kureberwa mu mashuri yo hasi, bakibaza aho abarimu ba kaminuza bazatsindwa icyo kizamini uko bizagenda.
Mu kiganiro Urubuga rw’Itangazamakuru cyatambutse kuri Televiziyo Isango kuri iki Cyumweru, Umuyobozi Mukuru w’Inama y’Amashuri Makuru na za Kaminuza (HEC), Dr Emmanuel Muvunyi, yavuze ko nta mwanzuro urafatwa ko ahubwo bikiri mu biganiro ariko ashimangira ko iryo suzuma rikenewe.
Yagize ati “Tumaze hafi imyaka icumi hari ibyo byo kugira ngo abarimu b’amashuri abanza n’ayisumbuye bazamure ubumenyi rw’Icyongereza. Muri kaminuza ho byatangiye mbere ariko n’ubundi muri yi myaka ishize tuzi ko hari abarimu bashyirwa muri Kaminuza ubu bariho bigisha baziba cya cyuho, ni abanyuze muri ya gahunda yigisha mu Cyongereza. Ubu tugeze ahantu tuvuga ngo hari ikimaze kugerwaho. Icyo Minisiteri yifuza gukora, ni uko twashyiraho uburyo bwo gupima. Buri wese iyo akoze ikintu agira urwego ashaka kwipima ngo arebe aho ageze.”
Yakomeje avuga ko umwarimu bizagaragara ko ubushobozi bwe mu kwigisha ururimi budahagije, azafashwa kubwongera aho kwirukanwa.
Ati “Abarimu ba Kaminuza nabo bigisha abanyeshuri, umwarimu wa Kaminuza akwiriye na we kugira urwego runaka. Ni ukwipima kuko ntabwo twese turi ku rwego rumwe. Uzajya utsindwa, azahabwa ubushobozi bwo kugira ngo azamure ubushobozi bwe. Ni isuzuma rifite ibyo rigenderaho.”
Yavuze ko hari kaminuza zari zisanzwe zifite gahunda zo kwigisha Icyongereza abanyeshuri n’abarimu bazo ariko ngo bidateguye ku rwego rwiza.
Yavuze ko bashaka guteza imbere Icyongereza mu Rwanda ku buryo n’Umunyarwanda ugize amahirwe yo kujya kwiga mu mahanga adasabwa kubanza kukiga.
Ati “Tuzi gahunda zimwe nk’iy’Abanyamerika bita TOEFL, hari iy’Abongereza bita IELTS […] dushobora no kwikorera iyacu tukavuga tuti iyi niyo yemewe, reka abanyeshuri bose binjira muri kaminuza bayikore kuko bose ntabwo bari ku rwego rumwe noneho turebe abanyeshuri bakeneye ubufasha.”
Iki gitekerezo kije gikurikira umwanzuro w’Umwiherero w’Abayobozi bakuru b’igihugu wabaye kuva ku wa 26 Gashyantare kugeza ku itariki ya 1 Werurwe 2018, ugamije guteza imbere ireme ry’uburezi no kunoza imyigishirize y’indimi hitawe ku rurimi rw’Icyongereza, wemeje ko rugirwa isomo ryigishwa mu myaka yose ya kaminuza.
Avuga kuri uwo mwanzuro, Minisitiri w’Uburezi yabwiye itangazamakuru ko kugira ngo ireme ry’uburezi rinoge kandi ritere imbere, abanyeshuri bagomba kuba bazi neza ururimi bigamo n’abarimu bakamenya urwo bigishamo.


text:
by www.amakururwanda.com
Kigali, 20 Mutarama 2015 – Mu
gihe Urwego rw’igihugu rushinzwe Intwari z’igihugu, imidari n’impeta
by’ishimwe(CHENO) ruri gutegura umunsi w’Intwari wizihizwa kuya mbere
Gashyantare buri mwaka, Minisitiri w’umuco na Siporo Ambasaderi Joseph
Habineza yatangaje ko ubutwari bw’abanayrwanda atari ubwa none kandi
atari n’ubwa cyera gusa. Ko mu myaka 20 ishize buryo abanyarwanda
biyubatse nabyo bigaragaza ubutwari bwabo.
Mu kiganiro ikigo cya CHENO cyateguye cyarimo na Minisitiri w’umuco
na Siporo watangaje ko muri iyi myaka 20 ishize habayemo n’ibigwari
nabyo ngo bigomba kugawa ati “ikiza ni uko ibyo bigwari bitaganje Intwari zacu”
Min Joseph habineza avuga ko u Rwanda rudakwiye kuba ingaruzwamuheto. Photo JPaul Nkurunziza/Umuseke archives
Amb. Habineza avuga ko abanyarwanda badakwiriye kuba ingaruzwamuheto
nk’ibihugu bimwe na bimwe bifite ubukungu ariko bidafite ubutwari.
Yongeraho ko ubukungu bw’Abanyarwanda ari ubutwari bushingiye ku kuba
jenoside yakorewe Abatutsi yarakozwe n’Abanyarwanda ikanahagarikwa
n’Abanyarwanda.
Ambasaderi Habineza yabwiye itangaza makuru ko Umunyarwanda afite
amahitamo atatu arimo kuba umuntu usanzwe, kuba Intwari no kuba ikigwari
ariko umunyarwanda akaba agomba guharanira kuba intwari kugirango
n’umuryango we uzahore umwibuka.
Muri iki kiganiro n’abanyamakuru habajijwe ibisobanuro by’ibihembo
cyangwa amashimwe ahabwa imiryango yagaragayemo Intwari z’Igihugu, igihe
gutoranya Intwari z’Igihugu bisaba n’icyo bisaba kugira ngo hashyirweho
izindi ntwari z’igihugu.
Amb.Habineza yavuze ko kugirango umuntu agirwe Intwari y’igihugu
agomba kugira uburambe bw’ubutwari n’ubwamamare, yongeraho ati “Erega urugiye kera ruhinyuza Intwari ni
nayo mpamvu usanga kugaragaza izindi Ntwari bigoye kuko no
mubanyarwanda haracyarimo akantu ko kutemera ko umuntu yakoze neza.”
Dr Augustin Iyamuremye uyobora urwego rwa CHENO yasobanuye ko
Ibihembo cyangwa amashimwe bihabwa imiryango ikomokamo Intwari y’Igihugu
hasobanuwe ko bihari kuko usanga abadafite aho kuba babashakira inzu
zabo n’ibindi ariko bitari amafaranga.
Dr Iyaqmuremye avuga ko gutanga ishimwe cyangwa ibihembo mu mafaranga
byaba bibaye kugura Ubutwari kandi bitabaho ndetse n’uba wabaye intwari
ataba yarabikoreye ashaka iryo shimwe.
Dr Iyamuremye yavuze ko gutangaza intwari z’igihugu nshya atari byo
bintu byihutirwa ahubwo izihari zikwiye kurushaho guhabwa agaciro kazo
kandi ibyo zakoze bikareberwaho.
Uyu muyobozi wa CHENO yasobanuye ko umuntu aba intwari ku giti cye,
nta muntu witwa intwari kubera umubyeyi we kandi abantu bagomba
gutandukanya intwari z’igihugu n’abantu bakora ibikorwa by’ubutwari
bakanabihemberwa.
Uyu mwaka Umunsi w’Intwari uzarangwa no gutanga amashimwe ku bantu
bakoze ibikorwa by’ubutwari bitandukanye no mu kazi kuko ngo kuba
intwari bakora y’igihugu atari ukurwana intambara y’amasasu gusa ahubwo
no kurwana neza intambara yo kugiteza imbere ari ubutwari.
Umunsi w’Intwari wa 2015 uzabanzirizwa n’icyumweru cyo kuzirikana
Intwari z’u Rwanda kizatangira tariki 23 Mutarama ahazaba urugendo
rugana kuri Petit Stade Amahoro rwo kuzirikana ubutwari hakanatangwa
ibiganiro byerekeranye n’ubutwari n’ibikorwa by’ubutwari.
Iki cyumweru kizasorezwa kuri petit stade Amahoro ku mugoroba wa
tariki 31 Mutarama ahateganijwe igitaramo gisingiza Intwari z’Igihugu
kizitabirwa n’Abahanzi nyarwanda batandukanye bucya ari Umunsi nyirizina
aho Abayobozi bakuru b’Igihugu n’imiryango y’intwari bazakora umuhango
wo gushyira indabo ku gicumbi cy’umuco i Remera.
Umunsi w’Intwari nyirizina wa tariki 01 Gashyantare uyu mwaka
ukazizihizwa ku rwego rw’imidugudu, ku nsanganyamatsiko igira iti “Ubutwari bw’Abanyarwanda , agaciro kacu”
Minisitiri Habineza yavuze ko uyu mwaka uzizihizwa ku rwego rw’Umudugudu kugira ngo Abanyarwanda bose ngo bibaze bati “Niba nshaka kuba Intwari nakora iki nk’umunyarwanda w’iki gihe?’’ ngo hanabonerweho akanya ko kugaya ibigwari.
UMUSEKE.RW
Related Posts by Categories


text:
Ni ingenzi kwirinda no kuvura indwara ugendeye uko indwara igaragara. Gukingira mu cyaro birinda indwara ya newcastle cyangwa ya fowl pox bigomba gukorwa mbere indwara itarafata itungo, mugihe wakingiye itungo ryarangije kurwara rizahiota ripfa. Gufata gahunda y’ikingira n’ivura, ni ingenzi kubyifashisha,babyita”kwirinda indwara kungengabihe”aho abavuzi b’amatungo, aborozi n’abakozi bazitaho bose bagomba kumenya ibihe, aho indwara igomba kwirindwa cyangwa kuvurwa.
Ubworozi bw’inkoko: Ingengabihe yo kwirinda indwara
Shyiraho Igitekerezo!
Subscribe to: Post Comments (Atom)


text:
Video zo Guswera Zitandukanye
Video zo Kunyaza Umukobwa
Video zo Guswera Zigezweho
GUSOHORA KW’ABAGORE
Ibiba ku bagabo bagiye gusohora ni byo biba ku bagore uretse ko ku bagore
-imoko zishyukwa cyane zikabyimba
-rugongo irashyukwa igakomera cyane ku buryo irushaho kugaragara(ikamera nk’imboro yashyutswe)
-imitsi yose yo mu kiziba cy’inda iratumba
-imigoma y’imbere mu gituba iratumba
-igituba cyose mo imbere cyirabyimba kandi kikiyegeranya cyane
-nyababyeyi iranyeganyega igahindura ho gato umwanya wayo
Igituba kigenda kifunga kirekura kimwe n’ibindi bice by’umubiri ku buryo umugore yumva uburyohe bwinshi mu gitsina bushobora kumara amasegonda runaka. Ariko ku mugore icyi gihe cy’uburyohe bwinshi gishobora kumara iminota igereranyije. Iyo umugore asohoye hari amazi aza aturutse mu gituba.
HARI AHANTU HABIRI HASHOBORA GUFASHA UMUGORE GUSOHORA
Biterwa n’umugore. Hari abagore byorohera gusohora hakoreshejwe rugongo hari n’abandi byorohera gusohora imbere mu gituba; usibye ko akenshi rugongo ariyo igira akamaro kanini. Ibyo ari byo byose abantu baratandukanye, ibi biganiro ni byo kukwereka muri rusange uko ibintu bimeze. Icyangombwa ni uko ababikora bahitamo uburyo bubabereye kandi bubashimisha.
UMUGORE ASHOBORA GUSOHORA INSHURO ZIRENZE IMWE MU MUBONANO UMWE
Abagore bashobora gusohora inshuro nyinshi mu mubonano umwe mbere y’uko basohora bwa nyuma. Biterwa n’ubuhanga bw’umugabo mu gushimisha umugore(nko kumenya gutinda gusohora)n’akamenyero umugore afite ko kubikora kuko bigomba kwigwa.


text:
Ministri Nadine Claire Kasinge: Bari namwe Bategarugori nimukenyere mukomeze duharanire impinduka nziza mu Rwanda.
Ijambo rya Ministri Nadine Claire Kasinge ku isabukuru yo guharanira uburenganzira bw’Umwari n’Umutegarugori. 2017.
Abari n’abategarugori nibo mutima w’impinduka nziza u Rwanda rukeneye
Bari, Bategarugori,
Banyarwandakazi, Banyarwanda.
Ku rwego mpuzamahanga, turizihiza ku nshuro ya 49 umunsi wahariwe uburenganzira bw’umwari n’umutegarugori no kuzirikana ku mibereho ye muri rusange.
1.Nka Ministri w’intebe wungirije nkaba na Ministri uhagarariye Madame Victoire INGABIRE UMUHOZA nk’ushinzwe Umuco n’Iterambere ry’Umwari n’Umutegarugori muri GUverinoma y’u Rwanda ikorera mu buhungiro yagiyeho taliki ya 20/2/2017, nzinduwe no kwifuriza Abanyarwanda bose isabukuru nziza, by’umwihariko ngahamagarira abari n’abategarugori kuzirikana uko tubayeho, haba mu gihugu no mu buhungiro ndetse nkabahamagarira guhaguruka tugaharanira ko uburenganzira bwacu bwareka gukomeza guhonyorwa twituramiye.
2.Uyu mwaka ishami ry’Umuryango w’abibumbye rifite mu nshingano zayo guteza imbere uburenganzira bwa muntu w’igitsina gore, UN WOMEN, ryihaye insanganyamatsiko igira iti ‘’ Umwanya w’umwari n’umutegarugori mu bihe by’ ihinduka ry’umurimo ku isi yose ‘‘. UN Women ikaba isanga iterambere mu ikoranabuhanga ritanga amahirwe y’inyongera mu kuzamura umubare w’abari n’abategarugori biteguye gukora imirimo ubusanzwe yihariwe n’igitsina gabo.
3.Mu gihugu cyacu cy’u Rwanda, iyo usesenguye usanga uburenganzira bw’umugore buri mu madiskuru meza atekinitse gusa. Mu ngiro ni ibindi.
4.Mu gihe bivugwa ko politiki y’u Rwanda iri mu za mbere ku isi, yateje imbere umwari n’umutegarugori, imbuto zabyo ntiziboneka.
5.Kubaha imyanya y’umurato mu buyobozi ariko nta jambo rigaragara bafite mu miyoborere y’igihugu ntacyo bimaze. Baraho bashyizwe nk’ibyapa by’umurimbo, ariko mu by’ukuri, ntibazi n’aho ibyemezo bifatirwa.
6.Bababeshya ko uburenganzira bwabo bwitaweho nyamara barabwambuwe kera. Uburenganzira bw’ibanze bw’ umuntu ni ugutekereza no kubasha kugaragaza ibitekerezo byawe.
7.Leta ya FPR Inkotanyi ntishaka ko hari umunyarwanda utekereza itabanje kubimuhera uruhusa. Bikaba bifatwa nk’ishyano iyo utinyutse kugaragaza ibitekerezo byawe batabanje kubikwemerera. Ni yo mpamvu umubare munini w’abari n’abategarugori bagaragara mu myanya y’ubuyobozi ntakindi umaze uretse guherekeza abandi.
8.Ntibashobora kuvuganira imbaga y’Abanyarwanda bagezwe kure n’inzara yiswe “Nzaramba”. Kandi abagore n’abana nibo bambere baremererwa n’ingaruka za Nzaramba. Umubare w’abana bafite indwara zituruka ku mirire mibi ukomeje kwiyongera abahagarariye rubanda barebera.
9.Uburezi n’uburere byataye ireme ku buryo bukomeye, ingaruka zabyo ziri mu byambere byugarije umunyarwandakazi. Uburere bw’umwana w’umukobwa bwarangiritse bikomeye.
10. Ni ibintu bigaragarira buri wese ko hatagize igikorwa umuryango nyarwanda wasibangana kubera kubura uburere n’uburezi. Umubare munini w’abana bato batwara inda urarushaho kwiyongera. Biteye agahinda kuririmba ko umwari n’umutegarugori bahawe agaciro mu gihugu, abana bato 170 bagaterwa inda mu Kagari kamwe gusa, mu mwaka umwe. Ayo mahano akagaragara nk’ ibimenyerewe kuko no mu tundi turere twinshi tw’igihugu ariko bimeze. Iki akaba ari ikimenyetso gishimangira ko abo bana batitaweho kandi ko nta n’ingamba zihari zo guhangana n’icyo kibazo.
11.Ni ikinyoma kuririmba ko umwari n’umutegarugori bahawe agaciro mu Rwanda kurusha ahandi ku isi, nyamara inzego za Leta zishinzwe umutekano zirirwa zica urubozo abazunguzajyi, ahanini bagizwe n’abari n’abategarugori, bagerageza gushakisha amaramuko y’urubyaro rwabo, uko bashoboye.
12. Uburenganzira buri he, niba umwana w’umukobwa abyarira mu kiraro, umwana agakurira muri icyo kiraro kugeza na we abyaye.
Aho abagore bafunzwe bahohoterwa kugera n’aho umubare w’abana bavukira mu magereza ukomeza kwiyongera.
Bari, Bategarugori,
Banyarwandakazi, Banyarwanda.
13. Kuvuga ukuri ntibyica umutumirano, reka rero tubivuge uko biri mu Rwanda: Uburere bw’umwana w’umukobwa ntibwitahweho na gato.
14. Ntabwo umwana w’umukobwa ahabwa iby’ingenzi bizatuma yibeshaho kandi ntabwo arindwa bihagije ibimwangiriza ubuzima n’ ibyangiza ejo he hazaza.
15.Nta gahunda ifatika irinda abana b’abakobwa ubukene n’ibishuko byo gushoka mu ngeso mbi n’ibindi byose bibararura.
16. Umugore wo mu cyaro abayeho nabi. Kandi uko ubuzima burushaho guhenda ni ko imibereho ye igenda irushaho gukomera.
Vision 2020 baririmba irareba bamwe.
Ibyaro byinshi byasubiye inyuma mu mibereho, ugereranije na mbere ya 1994.
17.Sinakwibagirwa abari n’abategarugori baheze mu mashyamba ya Kongo. Babayeho nabi bamwe bavukiye mu mashyamba bayakuriramo kugeza bashatse niba ariko twabyita. Muri ayo mashyamba ihohoterwa ribakorerwa ntirijya rivugwa. Baribagiranye, baratereranwa nk’aho atari abenegihugu b’u Rwanda. Nyamara bakomeje kurangwa n’amizero y’uko umunsi umwe bazasubira mu gihugu cyabo bakakibamo bafite ishema ryo kuba mu Rwanda rutabavangura.
18. Nk’uko twese tubibona, umubare w’abari n’abategarugori bakora politiki uracyari muto. Abigarageza muri bo bayikorera hanze y’igihugu mu mashyaka atandukanye yavukiye mu buhungiro ku mpamvu y’uko Leta ya FPR yahisemo gufunga burundu urubuga rwa politique kugira ngo rwiharirwe n’ishyaka rukumbi riri ku butegetsi. Madame Victoire ingabire umuhoza watinyusta kujya mu gihugu muri gahunda yo gutanga umuganda we mu guteza imbere ubutegetsi bushingiye ku mahame ya demokarasi, Leta ya Paul Kagame yamutaye ku ngoyi, imurenganya.
19. Uyu munsi ntitwabura kuzirikana by’umwihariko ubutwari bwawe, twongera kukubwira ko tugushyigikiye kandi tukwizeza ko tuzakora ibishoboka byose kugira ngo urenganurwe bidatinze. Inzira iracyari ndende ariko abari n’abategarugori bakibyiruka turahari ndetse dutewe ishema no kugera ikirenge mu cyawe, Madame Victoire Ingabire UMUHOZA, kandi twizeye tudashidikanya ko amaherezo tuzatsinda abadukandamiza.
20. Bari, Bategarugori,Banyarwandakazi,
Igihe kirageze ngo muve hasi muharanire uburenganzira bwanyu n’ubw’abanyu ku rugero rutigeze kubaho mu mateka y’igihugu cyacu. Umuryango nyarwanda ni mwe wubakiyeho. Mwifitemo ubushobozi n’imbaraga byo kubohora abanyarwanda batsikamiwe n’ingoma y’igitugu n’iterabwoba, mufatanije na basaza banyu. Aho muri mu gihugu n’aho mwahungiye hirya no hino ku isi umusanzu wanyu urakenewe ngo twibohore.
21.Kubohora u Rwanda, tugatura mu gihugu giha abana bacyo bose amahirwe angana; igihugu kizira ivanguramoko n‘irondakarere, ni uburenganzira bwanyu kandi bw’ibanze mureke tubigire intego. Nanone ariko tujye duhora tubizirikana, ko uburenganzira butizana ,ahubwo BURAHARANIRWA.
Harakabaho abenegihugu batewe ishema no kwitwa Abanyarwanda, bagenda bemye, bitihariwe na bamwe ngo abandi bagende bubitse umutwe kuva bakivuka kugeza batabarutse.
Twese hamwe tugire ishema n’ubutwari byo kubohora Urwatubyaye. Imana izabidufashamo.
Bikorewe i Montreal, taliki ya 8/3/2017
Madame Nadine Claire Kasinge,
Ministre w’Umuryango ,Umuco n’ Iterambere ry’Umwari n’umutegarugori.
Guverinoma y’u Rwanda ikorera mu Buhungiro


text:
Ibidukikije ni icyerekezo kiganisha ku kwifuza kumenya ibiri hakurya y’ibigaragara. Ibidukikije biha ingimbi uburyo bukwiye kandi ngombwa, bwa roho n’umubiri, n’injyana bimufasha kugera ku mutsindo ku rwego rw’umubiri n’urwa roho.
Ibidukikije ni icyerekezo cy’ubuzima, icyerekezo kidufasha kubona icyiza. Iyo witegereje ibiti, ushobora kubona amababi agwa. Ufata igihe cyo kubaho, mbese ukagabanya umuvuduko. Mu gushashagirana kw’inyenyeri, dushobora kubiheraho twigisha urubyiruko inyandiko y’umuremyi, tukabatoza gukurikirana umuyaga w’amateka, umuyaga w’ukuri, wuje ituze n’ubushobozi.
Uvuze uburere bushingiye ku bidukikije ntabwo aba avuze gusubira mu bihe byahise. Ibidukikije ni uburyo bwihariye bw’ubuskuti. Ishyamba, ibiti, ijoro, ingendo, ituze, kurangamira ibitangaza bisembura ubuzima, ubutwari n’ubuhanga.
Mu ngando, umuntu arongera akaba umuturage igihe gito, umunyacyaro, umunyamusozi. Abeshwaho n’iby’umwimerere mu buryo butaziguye, amazi, umwuka, izuba.
Ubuskuti rero si ingando ibonetse yose. Ingando y’Abaskuti icengera ibidukikije, ishyamba, ibiyaga, imigezi n’imisozi. Isabana n’umuyaga, ikirere, ubutaka, inyoni, umuhigo. Ingando y’Abaskuti ni ituze. Ingando ni ahantu hakwiye h’ubuzima bwa giskuti.
Iyo urubyiruko rwegeranye kandi rugafatana ibiganza, ruba rushaka umutekano rwirinda iyi si akenshi itarworoheye, aho ibintu byinshi bishaka gukorwa hifashishijwe ibimashini. Mu bantu batabarika, itsinda rito rigizwe n’abana 6 cyangwa 7 riharanira kwigaragaza nk’itorero ry’abavandimwe rihuza umuryango wangiritse n’iyi si.
Itorero ni imfashanyigisho y’umwimerere kandi y’icyitegererezo ku buskuti.
Itorero rirangwa n’ibi bikurikira:
Itorero rifite umwihariko waryo, rifite inenge, rifite uko rititwara neza ariko rikagira n’indangagaciro. Ubuzima bw’umuskuti hafi ya bwose bubera mu itorero: inama, ingendo, ingando, imirimo. Itorero ni ikirango cy’ibikorwa by’ubuskuti. Ni uburyo budasanzwe bwo gutoza kugira ubuntu, kurera umutimanama, kumenya gutekereza, gusohoza ubutumwa no kwibwiriza gukora.
Itorero ni agakundi k’abasore, ariko gafite umugambi, itorero riyoborwa n’umutware waryo (CP).
Ubuzima bw’itorero bwasobanuwe muri make nubwo bwose ari ryo nkingi y’umuryango, ndetse rikaba n’inkingi y’umutwe w’Abaskuti. Biroroshye kuvuga ubuskuti kurusha kubaho giskuti. Ubuskuti ntibuzanwa no kwamamaza, aho ibintu bisabagizwa. Ubuskuti ntubwerekana… Ubuskuti ububamo. Ubuskuti ububamo mu mukino. Ntugomba kubwibeshyaho ngo ubwitiranye no kwishimisha. Kuko ubuskuti butegura imyitozo y’ingirakamaro winjiramo buhoro buhoro ikuganisha ku myitwarire myiza. Igikoresho ubuskuti bwifashisha ngo bubigereho ni itegeko rya giskuti hamwe n’ubuhanga bwa giskuti.
Itegeko rya giskuti rifasha:
(i) Kugira aho uhera n’aho ugeza
(ii) Kugira indangagaciro
Iri tegeko rirangwa no kuba:
(i) Ritanga uburere
(ii) Kuba irinyakuri
Itegeko rya giskuti ni itegeko mboneza migirire, ni ukuvuga ko wihitiramo kuryubahiriza nta gahato uzi neza ko iherezo ry’umukino atari ryo rya nyuma cyangwa se ngo ufate ubuzima nk’umukino. Itegeko ritoza kugira umugambi. Ribuza kudafata inzozi zawe nk’ukuri.
Rubyiruko, urashaka gufasha? Ngaho vugisha ukuri.
Urashaka kubaka isi? Ni byiza! Kora igikwiye.
Urashaka kugana Imana? Gira umucyo.
Urashaka gukunda abantu, gukiza imbaga? Itsinde, witange, kora kandi urangize icyo watangiye.
Itegeko ni igikoresho gifasha kugenzura no kugira icyerekezo. Itegeko rirumvikana bihagije ku bantu b’ingeri zose (bafite imyaka itandukanye). Hatabayeho itegeko, ushobora gukora ingando, ariko muri yo nta buskuti bwaba burimo. Itegeko ni igikoresho cy’ibanze.
Birazwi ko, byaba mu mikoranire y’ibintu, muri politiki, mu mashyirahamwe y’abakozi, mu bugeni no mu buvuzi bw’indwara zo mu mutwe, cyangwa mu bindi, buri terambere rigomba kugira amabwiriza, umurongo cyangwa amategeko rigenderaho. Amategeko yahoze, kandi azahora ari igikoresho cy’ibanze kandi cy’agaciro gakomeye.
Gukunda igihugu no kucyitangira byafashe intera ihambaye mu myaka ishize. Ibyo Baden-Powell yabibonaga biza kuko icyifuzo cye cya mbere, atangiza ubuskuti, cyari icyo guha igihugu cye abaturage bagikorera kandi bashabutse:
“Ntibikiri ngombwa gusesa amasezerano ari imbere, ahubwo kuyanonsora nibyo bizatuma habaho ‘Igihugu cy’abantu’” (Baden Powell)
Yego, nibyo koko hari ibintu bimwe, byari byiza hambere, ubu bigaragara nkaho byataye agaciro. Nyamara ntitugomba kwihakana ibyahise, ahubwo tugomba kubitunganya, kandi tukabinoza…
Gukunda igihugu, wabigereranya no gukomeza uburere mboneragihugu, uroye bimeze nk’umugenzo ushaje, warengeje igihe kandi udafite icyerekezo cy’ejo hazaza. Mu mijyi ikomeye, nta muntu ukimenya umuturanyi we; nta n’uwiteguye gutabara mugenzi we mu byago ahura na byo. Mu gutandukanya umuntu n’ukuri gufatika siho wamutoreza ibya rusange, ahubwo bikorwa umusohora mu bwikanyize, umwereka ibyo ashobora gukora bimwegereye.
“Muri iki gihe, ibintu byose ni ibyanjye”.
Uburere mboneragihugu ku rwego mpuzamahanga ntibuvuka ku iburizwamo ry’uburere mboneragihugu bw’imuhira, ahubwo bubyarwa no kubwagura. Uburere mboneragihugu busaba ko umuntu yemera icyiza n’umukiro wa rusange; akemera ko habanza inyungu za rubanda mbere y’inyungu z’umuntu ku giti cye. Uburere mboneragihugu ni gushyira mu bikorwa urukundo rudaharanira inyungu ku rwego rwa rubanda, urwego rw’igihugu cyangwa se ku rwego rw’umugabane.
Uburere mboneragihugu busaba gukomeza imyumvire yo kwemera ko ubarizwa mu muryango runaka. Iyo uvuze ko gukunda igihugu byagutse, ko byunga, ko birema, uba avuze kugirira urukundo abanyagihugu cyawe. Urukundo no kuba umunyagihugu biratozwa. Kumva uri umwe mu bagize umuryango runaka, ndetse bikagutera ishema ntibivuze ko ukabya gukunda igihugu, cyangwa se ko wikanyiza, cyangwa se wiburabuza, nta nubwo bivuze ko wogeza cyane. Ni umwitozo wo kugira ubutwari.
Uburere mboneragihugu ni uburyo butunganye bwo gufasha: ni igikorwa cyiza cya buri munsi ubicishije mu mirimo inyuranye; ni ukugira uruhare ku bikorwa remezo by’akarere, kugeza n’ubwo ugize uruhare mu gushinga inganda (umaze kuba mukuru), mu ikoranabuhanga, mu gufasha abandi, n’ibindi… ku buryo abasore bacu baba abaturage bakora kandi b’ingirakamaro aho kuba ba nyamwigendaho bitabira ibibafitiye inyungu zabo bwite gusa.
Igikorwa cyiza gikomeza umubano mu bantu. Icy’ingenzi ni uko bisembura mu rubyiruko kugira umutima wita ku bintu mu buryo buzwi: mbere na mbere kumenya kwiyitaho, hanyuma ukita ku bandi, uhereye ku bakwegereye, hanyuma ukita kuri rubanda, ndetse ugakomereza no ku bari kure yawe. Mu gikorwa cyiza cya buri munsi (BA), Baden-Powell yashakaga ko urubyiruko rukora kandi rugashabuka.
Isezerano rya giskuti ni ukwemera kandi ugafata bidasubirwaho umurongo– ku ISHEMA – (ubuzima bwose) wo gufasha abandi no kubahiriza itegeko rya giskuti; ukiyemeza mu buzima bwawe gufata intego eshanu z’ubuskuti ukazigira izawe no kuba iteme rihuza ibimenyetso bitanu by’ubuskuti.
Igikoresho ntayegayezwa cy’uburezi bwa giskuti, isezerano rivugwa mu ndahiro umuntu akorera imbere y’abavandimwe ku bushake nta gahato karimo. Umuntu aba umuskuti kubw’iryo sezerano. Iyo umuskuti akoze indahiro, aba yiyemeje guharanira ishema rye. Baden-Powell aha umuntu uburyo bwo gufasha abandi. Isezerano ni ngombwa mu guhamya imyitwarire ya muntu. Isezerano ni igisubizo ku cyifuzo cy’ingimbi cyo kwigaragaza mu bandi.
Isezerano rya giskuti ni igisubizo kitaziguye ku cyorezo cyo kudakora no kwifata byugarije isi yacu. Mu Baskuti isezerano rikoranwa ishema. Iyo uzamuye ukuboko ku ibendera, iyo utangaje ijambo ryawe, uriringirwa, ku giti cyawe, mu mukino nyakuri. Isezerano ni ikirango umuntu yihitiramo.
Byanditswe : tariki ya 20 Werurwe 2017 saa 13:18:28, ubu
, : 266
Uwabitangaje : Robert Makuta


text:
Mugisha Philbert ntakiri umuyobozi w’Akarere ka Nyamagabe
Inama njyanama y’Akarere ka Nyamagabe yafashe icyemezo cyo guhagarika Philbert Mugisha ku buyobozi bw’Akarere ka Nyamagabe nyuma y’uko atawe muri yombi na Polisi y’igihugu.
Icyo cyemezo cyafashwe nyuma y’uko abagize inama njyanama y’Akarere ka Nyamagabe bakoze inama, ku itariki ya 18 Ugushyingo 2017.
Fiacre Ndahindurwa, umuyobozi wa njyanama y’Akarere ka Nyamgabe avuga ko iyo nama yateranye mu buryo busanzwe maze ngo bigahurirana n’uko Mugisha Philbert yatawe muri yombi.
Muri iyo nama ngo bahise bafata icyemezo cyo kumusezerera mu bajyanama ndetse no ku buyobozi bw’Akarere.
Akomeza avuga impamvu yabateye gukura icyizere kuri Philbert Mugisha ari uko ngo iyo umuntu afunze kubera ibyaha runaka, n’ubunyangamugayo buba bwavuyeho.
Agira ati “Ubundi abantu batorerwa kuba abajyanama kubera ubunyangamugayo baba babaziho, mu byerekeranye no gukunda igihugu, n’imicungire y’abaturage n’umutungo wabo. Rero habonetse igituma abantu bafungwa ni ukubera ko ubunyangamugayo buba bwavuyeho.”
Mugisha ari mu maboko ya Polisi hamwe n’abandi bakozi batanu bakoraga mu Karere ka Nyamagabe. Bakurikiranweho kunyereza umutungo no gutanga amasoko ya Leta mu buryo bunyuranije n’amategeko.
Muri ayo masoko harimo iryo gushyira amatara ku muhanda wo mu Mujyi wa Nyamagabe, aho rwiyemezamirimo waritsindiye yagombaga kwishyurwa miliyoni 97RWf akishyurwa 197RWf.
Ubuyobozi bw’Akarere ka Nyamagabe bwari bwasobanuriye Komisiyo y’Inteko ishinga amategeko ishinzwe gukurikirana ikoreshwa ry’umutungo wa Leta (PAC), ko ari ikibazo cy’imibare cyabayeho.
Muri Nyamagabe kandi ngo hari isoko ryo gutunganya ubusitani mu rwego rwo kurimbisha umujyi ryatwaye amafaranga menshi Leta mu buryo butari ngombwa.
Dukurikire ukanda kuri Like
Ibitekerezo ( 3 )
umuyobozi ubundi ni umuntu uzi inzira ,unyura munzira kandi akereka abandi inzira nyayo iyo rero atanye ubwo ntaba azi iyo ajya niyo ava niyihangane ariko nibakoko barariye amafaranga angana kuriya banayagarure dore aba yavunye abanyarwanda kandi ari nabo baba barabagiriye ikizere bakabatora twizera ubucxamanza bwacu kandi tuzi neza ko baza shishoza bakareba neza niba nibi poul yavuze aribyo
Icyo mutamenye muri Nyamagabe nuko uyu witwa Fiacle NDAHINDURWA, afatanyije na Prisca w’ikaduha na Kabayiza Lambert vice mayor Economic w’i Nyaruguru babikoze babizi, ubugambanyi bukomeye bwateguriwe Mugisha. Yego ntawe udakosa ariko bariya bayobozi basigaye, nibataroha Nyamagabe nzaba mbarirwa mwene Samusure. Babiteguye mu ibanga ariko bizagenda bigaragara, wagirango bo ntibari bafatanyije kuroha aka karere. none se nka Lambert VM wasinye amasezerano yo kwishyura Rwiyemezamirimo amafaranga arenga miriyoni 100 kuyo yari yapiganiwe arumva ari umwere. ahaa
Eeeeeh! Biratangaje pe kandi birarenze cyaneee!Igikorwa cyagatwaye 97millon,hagasohoka Facture ya 197million!!!!!!!
Rubandarugufi nitwe tuharenganira dutanga imisoro ngo twiyubakire igihugu naho turigufasha abakatugiriye inama zarushaho kwiyubaka no kubaka igihugu murirusange( Gusa sibose abumwe agatukisha benshi)
Igitekerezo;numvaga abo bireba,bakurikirana Rwiyemezamirimo wahawe iryo Soko.Nawe ni Umufatanyacyaha..Birababaje kabisa!!


text:
Miss Elsa ngo nta kidasanzwe yabonye muri Miss World
Nyuma y’ibyumweru hafi bibiri irushanwa ry’ubwiza rya Miss World 2017 rirangiye, Miss Elsa Iradukunda wari waryitabiriye yageze i Kigali.
Miss Rwanda 2017 yasesekaye ku kibuga cy’indege cya Kanombe ku mugoroba wo ku itariki ya 29 Ugushyingo 2017.
Akigera i Kigali yagaragaje ko yagiriye ibihe byiza mu marushanwa y’ubwiza ya Miss World 2017, gusa ariko avuga nta kidasanzwe yayabonyemo.
Agira ati “Buriya amarushanwa ni amarushanwa nyine kandi amarushanwa yose ahora asa, ni kimwe.”
Akomeza avuga ko yashimishijwe no gusanga abakobwa bose aho baba baturuka hose, iyo bahuriye hariya bose baba ari umwe.
Ati “Ikintu nabonye hariya kikanshimisha ni uko turi abakobwa batandukanye bava mu bihugu bitandukanye ariko twese buriya turi umwe.”
Agira ati “Twese tuba dufite intego imwe yo guteza imbere ibihugu byacu, no gufashanya kugira ngo twubake sosiyete nziza tubamo. Ni cyo kintu numva cyanshimishije.”
Miss Elsa avuga kandi ko ikintu cy’ingenzi kurusha ibindi yigiye muri Miss World 2017 ari ukwigirira icyizere birenze uko byari bisanzwe.
Ati “Ikintu gikomeye nakuyemo ni uko uko waba umeze kose, uko waba usa kose, aho waba uva, ni ugukomeza kwigirira icyizere.”
Akomeza agira ati “Ukamenya ko inzozi zawe, uko byaba bimeze kose kugira ngo uzigereho ugomba kwigirira icyizere kuko ugenda uhura n’abaguca intege bakubwira ko udashoboye ariko nyine ugomba guhorana icyizere.”
Ikamba rya Miss World 2017 ryegukanywe n’umukobwa wo mu Buhinde w’imyaka 20 witwa Manushi Chhillar.
Miss Elsa ntiyabashije kuza muri ba Nyampinga 40 batoranyijwemo uwegukanye ikamba.
Miss Rwanda yavuye mu irushanwa rya Miss World 2017 ryabereye mu Bushinwa, abanza kunyura mu Bufaransa mu bikorwa by’umushinga we wo kumenyekanisha ibikorerwa mu Rwanda (Made in Rwada).
Abaye umunyarwandakazi wa kabiri witabiriye irushanwa rya Miss World nyuma ya Miss Mutesi Jolly wari Nyampinga w’u Rwanda 2016.


text:
Kuri uyu wa gatatu tariki ya 14 Ukuboza 2016 mu rwego rwo gukomeza gahunda y’ ubukangurambaga y’iminsi 16 igamije kurwanya ihohoterwa rikorerwa abagore n’abakobwa mu miryango no gukomeza gukangurira abaturage kwitabira ukwezi kw’irangamimerere bandikisha abana ndetse banasezerana imbere y’amategeko, bwana MUDAHERANWA Juvénal Umuyobozi w’Akarere ka Gicumbi ari hamwe n’Umuyobozi wa Burigade ya 503 Lt.Col. MASUMBUKU Alexis basuye abaturage b’umurenge wa MUKO.
Muri gahunda y’ubukangurambaga bw’umuryango bwatangijwe mu Turere twose tw‘Igihugu ku itariki ya 15 Ukwakira 2016, bukaba bwarashojwe kuwa 25 ugushyingo 2016 hakanatangizwa gahunda y’ ubukangurambaga y’iminsi 16 igamije kurwanya ihohoterwa rikorerwa abagore n’abakobwa mu miryango, Umuyobozi w’Akarere yakomereje ubukangurambaga mu murenge wa MUKO akaba yasezeranije imiryango 38 irimo iyabanaga ku buryo butemewe n’amategeko n’indi mishya. Iki gikorwa cyo gushishikariza iyi miryango gusezerana gifatanije no gushishikariza ababyeyi kwandikisha abana.
Mu ijambo rye, Umuyobozi w’Akarerere yababwiye ko 80% by’ingo zigaragaramo amakimbirane mu karere ka gicumbi ziba zitarasezeranye imbere y’amategeko. Bityo abasaba gucika ku muco wo guterura bikunze kugaragara mu rubyiruko. Yagize ati: “Ndabakangurira cyane cyane ubuyobozi kureba icyo amategeko ateganya mureke iyo ngeso mbi nakwita iyo guterura. Yakomeje avuga ko bidaterwa n’ubujiji ahubwo abagabo babikora babishako aho bavuga ngo reka muzane ndebe uko anyubaha mbone kuzasezerana nawe”.
Yakomeje agira ati: “ikigamijwe si uguhana ni ukwigisha, niyo mpamvu nongeye gusaba abayobozi n’abavuga rikumvikana mushyireho gahunda ihamye yo gusobanurira abasigaye badasezeranye kubikora kuko bibaha umutuzo mu rugo n’umutekano mu bana”.
Yashoje abakangurira ko buri wese agomba kuzuza inshingano z’urugo bityo umutekano dufite ukaba udakwiriye gupfushwa ubusa aho bamwe bigize ba rutare badashaka gukora bangiza iby’abandi bityo ukaba urahungabanye bikaba ngombwa ko hitabazwa amategeko.
MUTUMWA Vincent
PRMCO/GICUMBI DISTRICT
Mobile: +250 789480490
E-mail: mwavincent@yahoo.fr


text:
Inkuru: Umunsi w’urubanza -Ubuhamya bw’umukristo
Nyuma yo kubaho ubuzima bw’amakuba kw’isi, igihe cyarageze burarangira nitaba Imana. Ikintu cya mbere nibuka ni uko nisanze nicaye ku ntebe mu cyumba bategererezamo gisa n’icyumba cy’urukiko. Inzugi zirakingurwa barampamagara ngo nze nicare mu myanya yo kuburaniramo.
Nitegereje neza mbona umushinjacyaha araje n’uburakari bwinshi, yasaga n’umuntu w’ikihebe, andebana umujinya mwinshi ntazi n’icyo anziza. Kuva nabaho niwe muntu mubi wa mbere bigeze aho nari mbonye. Nuko ndicara, mbona ibumoso bwanjye hicaye umushinjuracyaha (avoka), Umugabo w’igikundiro cyinshi wuzuye ituze n’amahoro, nabonaga muzi ahantu. Nuko urugi rw’utwumba two ku mpande z’iyo nyubako ruba rurakingutse, Umucamanza aba aturutseyo mw’ikanzu ye ndende cyane y’umweru. Yarabagiranaga ubwiza ku buryo ntabashaga kumukuraho amaso. Nuko afata ibyicaro bye, aravuga ati “Mureke dutangire.”
Noneho umushinjacyaha aba aragurutse ati “Amazina yanjye ni Satani, ndi hano ngo mbereke ko uyu mugaho akwiye kujya ikuzimu.” Nuko arakomeza, atangira avuga ukuntu nabeshyaga abantu, ibintu byose nibye, ubwo nacaga inyuma inshuti n’umuryango nkabahemukira. Mbese satani avuga ibintu byose bibi bikabije nakoze mu buzima bwanjye, uko arushaho kuvuga umutima ukarushaho kuncira urubanza, kuko ibyo yavugaga byose byari byo koko, mpita mbona ukuntu ndi mubi birenze uko nabyibwiraga ubwoba buranyica, ndeba hasi ngo ntagira n’uwo duhuza amaso kubera isoni nyinshi, ndetse na avoka wanjye natinye kumureba mu maso ubwe kandi ari we undengera. Kuko satani yavuze ibintu byinshi bitagira ingano nakoze, ndetse nanjye ubwanjye nari naribagiwe.
Satani yarandakaje uburyo anshize ku karubanda kandi ntacyo nakwireguza, ndetse n’umushinjuracyaha wanjye nawe yumiwe yacecetse nkabona ntari kumburanira, mu mutima ndatekereza nti “Akanjye karashobotse noneho.”, Satani arangiza ibirego bye byose, arangije n’umujinya mwinshi ati “Uyu muntu akwiriye kujya ikuzimu. Ibyo aregwa byose biramuhama mubyo navuze ntacyashoboye gushinjurwa, kandi ntawabinyomoza n’umwe hano- ndetse nawe ubwe. Ubutabera bugomba gukora uyu munsi.”
Nuko baha umushinjuracyaha wanjye ijambo ngo nawe avuge kubyo Satani yari amaze kunshinja. Nuko asaba urukiko ko yakwegera imbere aho nari ndi, umucamanza aramwemerera nubwo satani yarimo ateza akavuyo yabyanze. Nuko arahaguruka atangira kuza imbere, mwitegereje ntangira kubona imbaraga n’ubwiza bye neza noneho uko akomeza ansatira. Mpita mbona koko ndamuzi. Mbona Ni Yesu umukiza wanjye uje kumburanira. Nuko ahagarara aho nari ndi, abanza abwira umucamanza ati “Bite Data”, ubundi arahindukira atangira kubwira abari aho bose ati:
“Satani yari mu kuri ubwo yashinjaga uyu muntu ko yacumuye, ndetse n’ibyo yamureze byose ni byo pe nta kimwe nahakanamo. Kandi koko yego nibyo ingororano z’icyaha ni urupfu, uyu mugabo akwiye guhanwa iteka ryose”. Nuko Yesu ariruhutsa arongera arahindukira areba Se n’amaboko arambuye aramubwira ati “ARIKO…Naramupfiriye ku musaraba kugirango uyu muntu azabone ubugingo buhoraho, kuba yaranyemereye rero ngo mubere umurengenzi n’umukiza, uyu ni uwanjye.”, nuko Yesu yungamo ati “Izina rye ryanditse mu gitabo cy’ubugingo, ntawushobora kumukura mu maboko yanjye. Satani ntarasobanukirwa neza yuko ubutabera bw’uyu muntu bwasojwe igihe yakiraga imbabazi n’ubuntu byanjye wasohoje ubutabera ku bwe.”
Nuko Yesu arangije kuvuga, asubira kwicara, mbere yuko yicara areba Se aramubwira ati “Nta kindi gisigaye cyo gukora, Byose narabirangije ku musaraba.”
Umucamanza aterura inyundo ye y’ububasha bukomeye ayihonda hasi cyane ati “UYU MUNTU ARABOHOWE–IGIHANO AKWIRIYE CYARANGIJE KWISHYURWA CYOSE, URUBANZA RURARANGIYE!”
Nuko umucunguzi wanjye amfata ukuboko turigendera, turi kurenga numva satani n’umushiha ari kwitotomba ati “Sha sinzacika intege, Ukurikiraho we ni uwanjye.”, nuko mbaza Yesu ubwo yari atangiye kumpa amabwiriza yibikurikiraho, nti “Hari urubanza wari watsindwaho?”
Kristo mu rukundo rwinshi aranyitegereza aramwenyura ati “Uwaje wese angana akanyiringira ngo murengere yabonye nk’ibyo ubonye nawe, BYOSE BYARISHYUWE.”
1Timoteyo 2:5-6 Kuko hariho Imana imwe, kandi hariho Umuhuza umwe w’Imana n’abantu, na we ni umuntu, ari we Yesu Kristo witangiye kuba incungu ya bose. Ibyo byahamijwe mu gihe cyabyo
Yohana 3:36 uwizera uwo Mwana aba abonye ubugingo buhoraho, ariko utumvira uwo Mwana ntazabona ubugingo, ahubwo umujinya w’Imana uguma kuri we.


text:
Minisitiri w’Imari n’Igenamigambi w’u Rwanda, Amb. Gatete Claver, yavuze ko u Bushinwa busanzwe butera inkunga u Rwanda muri gahunda zitandukanye zirimo uburezi, kubaka ibiro bya Minisitiri w’Intebe, kwagura ibitaro bya Masaka n’ibilometero 54 by’imihanda yo mu Mujyi wa Kigali.
Yavuze ko muri iyo nkunga harimo miliyoni 16 z’amadolari azajya mu kwagura Ishuri Rikuru ry’Ubumenyingiro, IPRC Musanze ryahoze ari Musanze Polytechnic.
Minisitiri Gatete yagize ati “Nyuma yo kwagura iri shuri tuzabasha gukuba hafi gatatu umubare w’abanyeshuri ryashoboraga kwakira bagere ku 1500 bavuye kuri 560, n’abanyeshuri bazajya bahugurwa by’igihe gito bagera kuri 400 bavuye ku 180.”
Umunyamabanga wa Leta ushinzwe amashuri y’ubumenyi ngiro, Olivier Rwamukwaya, yavuze ko iyi nkunga ari ingenzi cyane, aho yavuze ko “irafasha mu kongera ibyumba by’amashuri bizajya bikorerwamo amasomo ngiro ndetse rizanahabwa n’ibikoresho.”
Harimo igice cyagenewe imishinga y’amazi
Muri iyi mpano harimo miliyoni z’amadolari zizakoreshwa mu gucukura amavomo 200 y’amazi mu turere 11 azwi nka ‘naikondo’, aho nibura buri vomo rizaba rigenewe abaturage bari hagati ya 300 na 1500 mu duce twatoranyijwe.
Zizashyirwa mu turere turimo Bugesera yakunze kugaragaza ikibazo cy’amazi, ahazashyirwa amavomo mu mirenge ya Juru, Mwogo na Rweru.
Umuyobozi Mukuru Wungirije w’Ikigo Gishinzwe Amazi, Isuku n’Isukura, WASAC, Ushinzwe serivisi zigenewe ibyaro, Gisèle Umuhumuza, yabwiye IGIHE ko ayo mafaranga azifashishwa mu gucukura za ‘naikondo’ ahantu imiyoboro y’amazi ya WASAC itaragera, mu gihe hagishakwa igisubizo kirambye cyo kuhageza amazi.
Yakomeje agira ati “Hari uburyo twabonye dushobora gushaka amazi, tugacukura mu kuzimu dukoresheje za naikondo ariko noneho tugakoresha n’izitari ziriya za gakondo kuko twabonye ko zigenda zicika, ahubwo tugakoresha imirasire y’izuba n’ubundi buryo buhari.”
Ikindi ni uko bazaha ubumenyi inteko z’abaturage zishinzwe gucunga ayo mavomo ngo irigize ikibazo baryikorere, kuko byagaragaye ko abo butari zagiye zangirika, bikarangira zipfuye burundu.
Naikondo zisanzwe zikoresha imbaraga z’amaboko, zivana amazi mu ntera itarengeje metero 30 z’ubujyakuzimu, gusa umuntu yifashishije imirasire y’izuba cyangwa moteri, ashobora gukurura amazi muri metero 100 z’ubujyakuzimu, akagera hejuru ari menshi kandi ayunguruye.
Yakomeje agira ati “Bizakorwa mu turere 11, ariko hari inyingo zigiye gukorwa kugira ngo tunoze neza, tuzabaha urutonde rw’ibyo bice byiyongera ku gace ka Bugesera.”
Uyu munsi gukwirakwiza amazi meza bigeze kuri 84% mu gihugu, ariko ngo haracyari igice gikeneye gushyirwamo imbaraga kirimo gusana imiyoboro y’amazi itagikora no kongera isanzwe, ku buryo iyi 16% isigaye izaba yabonye amazi mu 2024. Ibyo bijyana no kongera inganda zitanga amazi.
Ikindi gice cy’iyi mpano haracyaganirwa icyo kizakoreshwa, kikazemezwa mu minsi iri imbere.
Ambasaderi w’u Bushinwa mu Rwanda, Rao Hoingwei, yavuze ko aya mafaranga ari ikimenyetso cy’ubufatanye bwiza buri hagati y’u Rwanda n’u Bushinwa.
Yavuze ko ibihugu byombi bifitanye umubano mwiza, cyane ko umwaka ushize Perezida w’u Rwanda Paul Kagame yagiriye uruzinduko mu Bushinwa, akagirana ibiganiro by’ingirakamaro na mugenzi we, Xi Jinping.
Muri uku kwezi kandi Minisitiri w’Ububanyi n’Amahanga w’u Bushinwa, Wang Yi, yahisemo kugirira mu Rwanda uruzinduko rwe rwa mbere mu mahanga, mu mwaka wa 2018.
Amafoto: Niyonzima Moses


text:
Iyi mpanuka yabaye mu myaka 15 ishize iba ubwo abaririmbyi ba korali Impuhwe bari mu rugendo rw’ivugabutumwa bari bagiyemo mu itorero rya ADEPR Mukingi mu cyahoze ari Gitarama, hari mu mwaka wa 2002 ari nayo mpamvu bateguye igiterane cy’ivugabutumwa kizamara iminsi 7 kigasozwa no kwibuka izi ntwari zatabarutse.
Ruzindana Gad, umuyobozi w’iyi korali yagarutse ku mateka ya korali Impuhwe yatangiye umurimo w’Imana mu mwaka w’i 1987, itangira ari korali y’ishuri ry’icyumweru(Sunday school) ariko Imana ikajya ibaha amasezerano ko izabagura ikabakomeza. Mu mwaka w’i 1994 Jenoside yakorewe abatutsi yatumye korali icikamo ibice bamwe barahunga abandi barapfa ariko nyuma ya Jenoside yakorewe abatutsi mu 1994, korali yaje kongera kwiyubaka.
Ruzindana Gad avugako iby’iyi mpanuka bitabatunguye kuko Imana yari yarabibabwiye. Ubu butumwa bwabagezeho, binyuze mu bihe by’ububyutse bukomeye barimo, Imana ikababwira ko igiye gucyura umugeni wayo , ndetse icyo yaje kuberurira ko mu rugendo rw’ivugabutumwa bagiye gukora, izasaruramo abageni . Yagize ati :”Rwose ntabwo twatunguwe Imana yari yarabivuze kenshi ikoresheje bamwe muri twe ndetse inadutumaho intumwa zayo.”
Korali Impuhwe
Yakomeje agira ati :”Ikindi nibuka ko hari umubyeyi twaririmbanaga warose abona liste (urutonde) rw’abaririmbyi bazataha muri iyi mpanuka noneho ntiyabisobanukirwa bituma abaza Imana impamvu we atibonye kuri Liste (urutonde) rw’abaririmbyi ba korali Impuhwe kandi nawe aririmbamo maze atakambira Imana abona ikiganza cyayo cyongeyeho izina rye maze abibwira abaririmbyi kandi koko biza kugenda gutyo birangira muri iyi mpanuka nawe yitabye Imana.
Uyu muyobozi yakomeje avugako kubera uburyo Imana yabibabwiraga byabaye ngombwa ko basaba ko umuririmbyi ufite ubwoba yareka kujya muri uru rugendo gusa kubera ukuntu Imana yabahumurizaga ndetse itsindagirako abazataha ari abageni bayo byatumye abaririmbyi bashira amanga baragenda usibye umuntu umwe icyo gihe wasigaye.
Nkuko bikomeza bitangazwa n’iyi korali Imana yari yababwiye ko iyi mpanuka izatuma korali imenyekana cyane ndetse igakora ivugabutumwa rikomeye. Bakomeza bagira bati:”Iyi mpanuka ikimara kuba tukabona abapfuye abasigaye twasigaranye agahinda kuko Imana yari yateguye ko abataha ari abageni, aha buri wese yumvaga nawe iyo ataha byari kuba byiza ,ikindi aho twari tugiye mu giterane bacyumva ibyabaye ako kanya hahise hihana abantu basaga Magana atatu.
Iki giterane korali Impuhwe izifatikanya na korali Mama Jussi izaturuka mu gihugu cya Tanzaniya n’itsinda ry’abaririmbyi bazaturuka muri Kenya ndetse n’andi makorali bakorana umurimo w’Imana nka Bethrehem , n’abandi bavugabutumwa batandukanye nka Ev. Pascal Barakagira, Rev.Masumbuko Josue n’ubuyobozi bwa ADEPR n’abandi benshi.
Iki giterane kizizihirizwamo iyi sabukuru yo Kuzirikana “Intwari z’amateka abaririmbyi ba korali Impuhwe batabarutse tariki ya 27 Nyakanga 2002 ” kizaba kuva ku italiki ya 24 kugera kuya 30 Nyakanga 2017, kikazabera ku rusengero rwa ADEPR Gisenyi aho bakorera umurimo w’Imana. Mu isozwa ry’iki giterane ni bwo hazakorwa igikorwa cyo kwizihiza isabukuru y’imyaka 15 hibukwa abatabarukiye muri iyi mpanuka, hakazanamurikwa igitabo gikubiyemo amateka ya korali Impuhwe ndetse n’iyi mpanuka by’umwihariko.


text:
Ubwo buryo bwo guswera ni bwiza kandi burashimisha. Abagore bafite ibibero bashimisha abagabo kuko bituma umugabo aswera umugore abyitegereza bikamushimisha kuko aba areba uko yariboye! Hari n’abemeza ko buryoha cyane.
Umugabo agarama ku buriri umugore akamujya hejuru agafata imboro y’umugabo akayicumita mu igituba akajya ayijombaho amanuka azamuka. Umugabo na we akamunyongera kugeza bose barangize.
Ubwo buryo bwo guswera si bwiza ku basore n’inkumi batabimenyereye kuko bishobora kubabaza umusore n’inkumi.
Ni byiza kureka umugore akaba ariwe wishyirira imboro mu gituba kuko bituma yipimira imboro imujyamo bikamutera uburyohe bigatuma arushaho gukunda umugabo.
Ni byiza gukoresha buno buryo umugore yabanje gushyukwa cyane kugira ngo atababara.


text:
Buri muntu yaba umukure yaba umwana agira ikintu kimwereka urukundo kurenza ibindi. By’umwihariko ku bana, ni byiza ko ababyeyi bamenya icyo buri mwana aba akeneye kugirango yumve akunzwe kugirango bakimukorere bigatuma akura yumva akunzwe mu muryango.
Umwanditsi Gary Chapman yatanze uburyo butanu umwana cyangwa abantu bakuru bumvamo ko bakunzwe bitewe na buri wese uko aremye.
Diane Muhimakazi inararibonye mu kurera abana yadusobanuriye buri buryo bwose :
Kubwirwa amagambo meza (parole varolisant)
Hari abana bumva ko bakunzwe iyo babwiwe amagambo meza yo kubatera umwete (mots encouragants). umwana uteye atyo niyo atakoze neza akunda kubwirwa ko yari agiye kubigereaho ariko ukamusaba kwisubiraho. Nubwo abana bose baba bakenewe kubwirwa neza, k’umwana umeze gutyo biba bifite umwihariko wamubwira neza akishima cyane wamubwira nabi akabababra cyane ugerereranije n’abandi.
Guhabwa umwanya
Hari abana berekana ko bakunzwe iyo bari kumwe n’ababyeyi babo ubona banyuzwe cyane ndetse niyo bagiye gukina n’abandi bana bagenda bagaruka gucunga ko ababyeyi babo bagihari.
Bene aba bana baba bakeneye cyane ko ababyeyi babo babaha umwanya kuko iyo batababona biragora kumva ko babakunda.
Gukorerwa ikintu( service rendu)
Hari abana bishimira ko umuntu abakorera imirimo nko kozwa, kumuzanira ibiryo, ku mugaburira, kumusasira, kumuhereza igikinisho, kumwambika n’ibindi byereka umwana ko akunzwe cyane.
Iyi mirimo ikorerwa umwana si uko atayishoboye ahubwo ni mu rwego rwo kumwereka urukundo, niba umwana asanzwe yiyambika noneho ukabimukorera kugira ngo yumve ko umwitayeho umukunda.
Gukorwaho (contact physique)
Hari abana bumva ko ubakunze iyo ubakozeho. Bene abo bana bakunda guterurwa, kubaca inzara, kubaheka, kubuhagira ndetse niyo uri gutemberana n’abo bana bakunda ko ubafata mu kiganza. Ikindi abo bana bishima biruseho iyo ubasomye ku itama mu gihe runaka.
Uburyo bw’impano
Umwana ukunda impano akantu kose ahawe karamushimisha yaba ikaramu,bombo, agakinisho n’ibindi. Kuri bene abo bana kubwirwa ko akunzwe bihwanye no kumuha impano ntugire icyo uvuga kuko impano ahawe niko kubwirwa ko akunzwe.
Mbere yo guhitamo uburyo uzajya ukoresha ngo wereke urukundo umwana wawe, ni byiza kubanza kumenya ikimwereka urukundo kurusha ibindi. Umubyeyi abanza kugerageza uburyo bwose twavuze haruguru noneho icyo abonye gikunze kunyura umwana kurusha ibindi akaba aricyo ajya akora kenshi kurushaho.
Ibintu 5 byereka abana ko bakunzwe
Buri muntu yaba umukure yaba umwana agira ikintu kimwereka urukundo kurenza ibindi. By’umwihariko ku bana, ni byiza ko ababyeyi bamenya icyo buri mwana aba akeneye kugirango yumve akunzwe kugirango bakimukorere bigatuma akura yumva akunzwe mu muryango.


text:
Mu nyandiko yiswe “Resistance: igisubizo k’ubutegetsi bubi nk’ubw’ingoma ya FPR” yasohotse ku rubuga ikazeiwacu.unblog.fr kuwa 19 Mata 2014, Jean Paul Romeo Rugero arahamagarira Abanyarwanda gufata intwaro bakarwanya ubutegetsi bwa FPR kuko ngo ariyo nzira yonyine ishobora kugamburuza Kagame Paul n’agatsiko k’abicanyi bigaruriye Abanyarwanda.
Reka ariko mbanze nibutse Romeo ko resistance bitavuga gufata intwaro gusa nk’uko asa n’ushaka kubitwumvisha kandi nyamara amaze kuduha ibisobanuro by’iryo jambo. Resistance ni ukwanga kwemera(Refusal to comply). Mu isomo ry’ubugenge (physics) resistance bivuga imbaraga zose zituma igikorwa gihagarara, izigitinza, cyangwa se zituma icyo gikorwa kitagerwaho nta nkomyi. Muri context turimo igikorwa kivugwa ni ubutegetsi bw’igitugu. Ni ukuvuga rero ko ari ukoresha revolisiyo ya rubanda igendeye ku matwara ya non-violence active, ari n’ufata intwaro agakuraho ubutegetsi bose baba bakoze resistance, kuko baba banze kwemera ubwo butegetsi.
Bityo rero byumvikane neza ko umuntu wese uhitamo kujya muri opposition nyayo aba ari muri resistance keretse uwaba ayirimo ku izina. Mpereye kuri ibi ndasanga ari jye ari na Romeo twemera ko ubutegetsi bwa FPR bukeneye kurwanywa, gusa ntiduhuza uburyo byakorwamo kabone n’ubwo twese turi muri resistance.
I.Inyandiko ya Romeo
Ku muntu wese ukurikirira hafi politiki ya opposition y’u Rwanda arabona ko inyandiko ya Romeo igamije gushungura igitekerezo cya revolisiyo ishingiye ku mahame ya non violence active. Hashize iminsi Ishyaka Ishema ry’u Rwanda ritangaza ko umurongo nyawo ryahisemo wo kugeza Abanyarwanda ku butegetsi buzaca gatebe gatoki (cecle vicieux) y’ubwicanyi yaranze u Rwanda ari revolisiyo igendeye ku mahame ya non-violence active. Mu nyandiko itangiza Ishyaka Ishema ry’u Rwanda yo kuwa 28 Mutarama 2013, twemeje ko “dushyize imbere inzira y’amahoro kuko ariyo idasesa amaraso y’inzirakarengane kandi ikubahiriza uburenganzira bw’ikiremwamuntu’.
Ishyaka Ishema ry’u Rwanda kandi ryakomeje gusobanurira abaturage impamvu twahisemo iyo nzira aho kwegura intwaro ngo turwane inkundura. Zimwe muri izo mpamvu zishingiye mu ngingo ebyiri nise feasibility (uburyo ibintu bishoboka) na sustainability (uburambe bw’umusaruro) ngiye gusobanura aha hasi. Nyuma y’aho buri wese araba asobanukiwe neza n’impamvu twahisemo iyi nzira ndetse abashe kwikorera igereranya hagati y’inzira zishobora kwiyambazwa mu kurwanya ubutegetsi bw’igitugu.
A.Uburyo ibintu bishobora gukorwa (feasibility).
Ubusanzwe abamenyereye iby’imishinga bita cyane ku mwitozo witwa feasibility study. Ni inyigo y’uburyo ibintu bizashoboka. Uribaza uti ese ko nshaka gutera kawa 1000 nzakenera amafaranga angahe? Aya amafaranga niyo akenewe ngo haboneke umurima, ingemwe, ifumbire, ayo guhemba abakozi, imiti yica udusimba, n’ibindi. Ikindi kandi ugomba kwibuka ko icyo ugamije atari ugutera kawa gusa, ahubwo ukeneye ko zizera ugatangira kugurisha ukabona inyungu. Ni ukuvuga ko muri iyo nyigo ugomba no kwiga amasoko ukareba uko ibiciro bihindagurika ukareba abandi bahinga kawa niba batazakubuza gucuruza n’ibindi.
Iyo iyi nyigo ikozwe neza igufasha gufata icyemezo cyo guhinga kawa cyangwa se kuyireka. Uyireka iyo ubonye ibyo uzakoresha (igishoro) biri hejuru y’ibyo uzasarura (igicuruzo).
B. Uburambe bw’umusaruro (sustainability).
Aha wibaza uburyo uzakomeza ugasigasira umusaruro wawe, uburyohe bwa kawa, isoko, … kugira ngo ukomeze wunguke ndetse bigufashe gutera imbere kurushaho. Ntacyo byaba bimaze uramutse wejeje toni 20 umwaka wa mbere hanyuma umwaka ukurikiyeho ukeza toni imwe. Ntacyo byaba bimaze kawa yawe itaye uburyohe kurusha iyo wari ufite mbere kuko nta wakongera kuyigura. Ni ukuvuga ko inyigo yawe igomba kugaragaza uko kawa izakomeza kubaho kugeza aho ugarurije amafaranga washoye ndetse ukunguka birushijeho. Ubwo twakoresheje urugero rw’ubuhinzi reka twibutse ko ugomba no kureba niba kawa yawe aricyo gihingwa gitanga umusaruro uruta ibindi bikorwa bishobora gukorerwa kuri ubwo butaka. Ibi nibyo bita kwirinda amakimbirane mu mikoreshereze y’ubutaka (land use conflicts). Ushobora gusanga byaguha inyungu nyinshi kurushaho kawa uyitemye ugahinga ibishyimbo cyangwa se ukahubaka inzu ikodeshwa!
II. Revolisiyo ya rubanda ishingiye ku mahame ya non-violence active
Ni inzira ikoreshwa mu kuvanaho ubutegetsi bwigize kagarara mu gutoteza rubanda. Icyo isaba cya mbere ni uko abaturage basobanukirwa n’amahame yayo. Abaturage bagomba kubanza kumva ko aribo batanga ubutegetsi n’ubushobozi bukoreshwa n’ agatsiko kabategeka maze kakabakubitisha inkoni biciriye. Ubutegetsi bukenera imisoro n’amahoro ngo bubeho, bukenera umuganda w’abaturage, imirimo yose ikorwa n’abaturage rimwe na rimwe bakabeshywa ko bahembwa nyamara wareba ugasanga bahabwa intica ntikize mu gihe ababategeka bahembwa akayabo. Usanga abaturage aribo bakiriya (clients) b’amaduka n’ibindi bikorwa biha amafaranga agatsiko. Ibi byose ntibyajya mbere abaturage banze kubitera inkunga. Igikuru muri byose ariko, abaturage nibo batora ababayobora. Niyo mpamvu twibutsa ko mu gihe cy’amatora ububasha bwose buba bwasubijwe rubanda.
Benshi muri twe twibuka umugabo Martin Luther King muri Leta zunze ubumwe z’Amerika wahamagariye Abirabura kwanga kugenda mu modoka z’abazungu mu rwego rwo kwanga ivangura. Ibi mu Rwanda birashoboka cyane kandi nta n’igiceri cy’ifaranga bigusaba ngo bikorwe. Na Romeo ubwe arabizi. Mu Rwanda hari inganda n’amahoteri, amaduka n’ama bus biha amafaranga abagize agatsiko. Uruganda rw’amata yitwa Inyange ni urwa madamu Jeannette Kagame. Ndamutse nanze kunywa amata ngahitamo kwinywera rutuku nta wankubita cyangwa ngo ayampe ku ngufu. Hari Bralirwa nayo iri mu nganda zizanira Agatsiko amafranga menshi. Nyamara nshobora kwanga kunywa biere nkanywa urwagwa, ninde uzaza kumpatira kuyinywa ? Birumvikana hari abazumva agatima karehareha bakumva batayireka. Ariko nyine niyo mpamvu ari urugamba nk’urundi, ntacyo wageraho utigomwe.
Hari ibindi bikorwa byinshi abantu bakora kandi bemererwa n’amategeko. Urugero umunsi umwe abadamu bose bo mu gihugu bavuze ko bagiye mu kwezi imihango) ntibajye ku kazi icyumweru byagenda gute? Tekereza abarimu bose mu gihugu barwaye mu nda umunsi w’ibizamini! Tekereza twese twanze kugenda mu ma bus ya FPR! Ese byagenda bite twanze kujya kureba umupira ko na FERWAFA yamaze gufatwa na FPR? Ibi ni ibintu bishoboka cyane kandi nta mafaranga dukeneye ngo tubikore igikenewe ni uko buri wese asobanukirwa n’impamvu yabyo. Na Romeo arabivuga ariko agasa n’aho atabisobanukiwe.
Ni ukuvuga ko urebye feasibility y’iyi nzira usanga ishoboka cyane kuko nta gishoro kinini bidusaba. Icyo dukeneye ni ukumara ubwoba abaturage. Wari uziko igihugu cy’u Rwanda ubu kibarirwa abasirikare bagera ku bihumbi ijana. Ni ukuvuga ko umusirikare umwe arinda abaturage 110. Twongeyeho polisi local defense n’inkeragutabara byagera hafi ku bihumbi 300. Ni ukuvuga ko ku baturage 37 haba hari umuntu umwe ushinzwe umutekano. Koko se urumva bidateye agahinda ko umuntu umwe apfukamisha abantu hafi 40 akabategeka kurya amazirantoki bakayamira bunguri? Habura iki? Akanyabugabo ko kuvuga ngo turanze. Ya resistance twavugaga.
Icyiza cy’iyi nzira ni uko nyuma yayo abagiye ku butegetsi nta myenda myinshi baba barimo, ntibaba kandi baritabaje ibihugu by’amahanga ngo bizabishyuze nyuma. Ikindi ni uko nta byaha baba bikoreye bityo baba bazi ko bashobora kuzava ku butegetsi ntihagire ubajyana mu nkiko. Baba barakoranye na rubanda ku buryo rubanda ibibonamo. Ntibagira iterabwoba akenshi rikunze kuranga abafashe ubutegetsi binyuze mu gisirikare.
III.Inzira y’intambara mu kurwanya igitugu
Ni inzira ikunze kwitabazwa n’abantu benshi. Mu karere k’ibiyaga bigari yarakoreshejwe cyane muri Uganda, Rwanda, Repubulika iharanira demokarasi ya Congo, u Burundi. Icyo dukwiye kwibaza ni ukureba niba ishoboka ubu mu gihugu cy’u Rwanda.
Iyo ugereranyije Intambara na ya nzira y’amahoro turangije kubona haruguru usanga isaba byinshi cyane. Isaba base arrière, ni ukuvuga aho abasirikare bisuganyiriza, bahagurukira ndetse bakahavurira inkomere, bakahogereza imbunda bakahakirira amasasu yatumijwe, n’ibindi. Kugira ngo iyi base iboneke hagomba kuba igihugu cyemera kuyitanga. Hagomba abasirikare bahagije kandi bahora biyongera kuko ari nako baba bapfa buri munsi. Hagomba amafaranga yo kugura ibibatunga, imyambaro, amasasu, imbunda nshya zigezweho, technology y’itumanaho, amaradio ya gisirikare, ibikoresho by’ubutasi. Intambara kandi ikenera na diplomacy iyisobanura. Mu by’ukuri ku bakunda intambara, kwica si icyaha, icyaha ni ukutamenya gutanga ibisobanuro. Abakora diplomacy rero bagomba kuba bemewe mu ruhando mpuzamahanga badahigwa, bagomba kuba bafite ibya ngombwa ngo babashe kuzenguruka amahanga basobanura gahunda zabo, bashakisha ubufasha n’ibindi. Kuzenguruka amahanga ntibikorwa ku maguru cyangwa ku gitogotogo nabyo bisaba amafaranga. Ubwo abashaka intambara nabo batubwira ibyo bafite uko bingana.
IV.Kuki nahitamo inzira ya revolisiyo ishingiye kuri non violence kurusha intambara?
Icya mbere base arrière yarabuze. Uganda niyo yaremye Kagame iramushyigikira. Kugeza ubu nta kigaragaza ko Roho mutagatifu azamanukira kuri Museveni akamutegeka ko agomba gufasha abarwanya Kagame. Tanzania ni igihugu cyikundira amahoro. Ikindi ubu perezida Kikewete asigaje imyaka ibiri gusa akigira muri pension. Ntashaka kwiteranya na Kagame werekanye ko ari umurwayi bagira inama akabyita igitutsi. Congo ni akaduruvayo gasa. U Burundi bwananiwe kwiyubaka ku buryo usanga atari ahantu hakwizerwa.
Uretse base arrière kandi ikibazo cy’amikoro kirakomeye. Imbunda zirahenda,amasasu arahenda imiti n’abaganga, diplomacy mpuzamahanga biragoye cyane kuyumvikasha ibibazo bya opposition idafite rubanda rwose ruyiri inyuma.
Tubaye nk’abasubiza amaso inyuma, FPR Inkotanyi yateje intambara mu Rwanda zivuga ko ziharanira uburenganzira bw’Abatutsi. Kugira ngo zifate ubutegetsi hari hasigaye mbarwa kuko abenshi bahaguye, hagwa abahutu batagira ingano ndetse n’abanyamahanga barishwe. Kubera ko FPR izi ko yafashe ubutegetsi ikoresheje imbunda igomba no kuburindisha imbunda. Ihora ikeka amababa uwo ari we wese kuko izi ko benshi batayikunda. Iyo iza kuba yarakoze igikorwa cya rubanda ntacyo yari kwikanga kuko rubanda yari kwibona mu musaruro wagezweho. FPR yagwatirije igihugu yemerera abayifashaga urugamba ibintu byinshi kugira ngo ibashe kubona ibikenerwa n’urugamba. Uyu munsi wa none gushaka kurwanya FPR bisaba kuyirusha diplomacy, abasirikare, imbunda n’amasasu. Ubwo uzashaka kuyirwanya azumve ko bishoboka, yego, ariko yereke Abanyarwanda uko uwo mushinga uri feasible, igihe uzamara n’uburyo umusaruro uzasigasirwa.
Gusa nanone iyo ngereranyije izi nzira zombi, nsanga iya mbere ariyo yarushaho kutworohera naho iya kabiri yo simvuga ko idashoboka ariko irasaba byinshi tudafite. Ikindi izakurura impunzi imene amaraso menshi twongere dusubire kuri case départ.
Umwanzuro
Mu gusoza rero nta shiti ko igisubizo cyihuse kiri muri revolisiyo ya rubanda ishingiye ku mahame ya non-violence active. Aya mahame atuma umuntu yambura umunyagitugu imbaraga nyamara atamukozeho. Nta tegeko rihana umuntu wanze kurya icyo adashaka. Revolisiyo igira imbarutso kandi muri iyi minsi hari ebyiri zishoboka:
Iya mbere ni uko Kagame ashaka guhindura itegekonshinga. Abanyamahanga bamaze kumwihanangiriza ko atagomba kugundira ubutegetsi nawe abizeza ko ariwe mutegetsi ntangarugero, ko azubahiriza itegekonshinga. Kuryubahiriza ni ukutongera kwiyamamaza. Ashobora rero gushyugumbwa agashaka kurihindura maze agasaba abaturage ngo bakore referendum. Ngiyo imbarutso ya revolisiyo kuko tuzahagurukira rimwe tukamuvugiriza induru maze abaturage 40 bakaba biteguye guhangana n’ushinzwe umutekano umwe uziha kubarwanya.
Indi mbarutso ishoboka ni amatora ya 2017. Kagame aramutse adahinduye itegekonshinga ashobora gushyiraho umuntu yizeye cyane azakoresha maze FPR ikamutangaho umukandida. FPR ntikunzwe na busa,nk’uko yabimenyereye nitsindwa amatora iziha ibyo kwiba amajwi bityo abaturage bamaze kurambirwa bayivunderezeho ubumara bw’umujinya yabateye imyaka ikaba ibaye 20. Ng’uko uko umukandida uzaba yatanzwe na opposition kandi Ishyaka Ishema ryarangije kumugena, azagera ku butegetsi maze akimakaza ingoma y’amahoro. Ibi nta base arriere bisaba, diplomacy ubwayo irikora kuko ntawavuguruza abaturage bavuze ijambo ryabo binyuze mu nzira zemewe n’amategeko. Ninde utabona ko uyu ari umushinga ujya mbere?
ICYITONDERWA : Ushaka kumenya neza ibyerekeye Revolisiyo ishingiye ku mahame ya non-violence,agasobanukirwa uko itegurwa n’uko ishyirwa mu bikorwa, yakurikira ibiganiro 10 byitwa Inzira y’amahoro Radiyo Ijwi rya rubanda yagiranye na Padiri Thomas Nahimana , Umuyobozi w’Ishyaka Ishema, akaba n’Umukandida uzahagararira iryo shyaka mu matora y’umukuru w’igihugu yo mu 2017.
Muragahorana Ishema
Chaste Gahunde
Umunyamabanga nshingwabikorwa.
Umuvugizi wa Kongere y’ISHEMA 2014.
ISHEMA ry’u Rwanda.


text:
Bishop Rugagi Innocent uyobora itorero Abacunguwe (Redeemed Gospel Church) uzwi cyane nk’umunyabitangaza bihambaye, yavuze ku musaza wamwiyitiriye avuga ko ari Se umubyara akamusebya bikomeye, asobanura ko ataribyo ko ahubwo ari abamurwanya baba bashaka kumugabaho ibitero, kuko ngo papa we yapfuye mu mwaka wa 1987. Rugagi kandi yanakomoje kubyo kuzura abapfuye aho yavuze ko bishoboka ko ahubwo ikibazo ari uko nta baramuzanira umurambo ngo ananirwe kuwuzura.
Ibi Bishop Rugagi yabigarutseho kuwa Gatandatu tariki ya 11 Ugushyingo 2017 ubwo yagiranaga ikiganiro kirambuye n’abanyamakuru, agaruka kuri byinshi bitandukanye birimo n’umusaza wamwiyitiriye avuka ko ari se umubyara akamusiga icyasha.
Iby’uyu musaza wavugaga ko ari umubyeyi wa Bishop Rugagi, byagaragaye mu mashusho yakwirakwijwe ku mbuga nkoranyambaga mu minsi ishize, aho uyu musaza yavugaga ko umuhungu we Rugagi ari umuntu ukomeye mu ibwirizabutumwa ufite igikundi cy’abantu yigaruriye akaba anabarya utwabo ababeshya ko akora ibitangaza.
Yagiraga ati “Mfite umwana wanjye namurihiye amashuri aratsinda abona akazi ubu ni pasiteri afite igikundi ayoboye mw’ itorero kandi abayeho neza. Mfite n’undi ari kwiga afite amashuri abiri yisumbuye nawe ari kwirukanka ngo amenye ibyo mukuru we akora ndetse amusingire kugirango nawe abone akazi kazamubeshaho.”
REBA IYO VIDEO YAKWIRAKWIJWE NA BENSHI HANO:
Bishop Rugagi yikomye bikomeye uyu musaza wamwiyitiriye, avuga ko ntaho amuzi ndetse ko imyitwarire yamubonanye atigeze ayibona kuri se umubyara akiriho kuko ngo yapfuye mu mwaka w’i 1987.
Yagize ati “ Uko mwumvise iby’uwo musaza niko nanjye nabyumvise.Data yapfuye tariki 12 /7/ 1987, tumushyingura mu gihugu cya Congo. Yafashwe n’uburwayi mu minsi 2 aba arapfuye. Uwaje akavuga ibyo ko ari Data, kuva navuka sinigeze mbona data arya bombo mu kanwa, nabonye umusaza yirira bombo y’agati, avuga amazina yanjye ndetse ngo na murumuna wanjye uri mu myitozo.”
Yakomeje avuga ko ibyo uwo musaza yakoze ari ugutesha agaciro ubuzima bwe no kumushinyagurira ngo kuko nk’umuntu wabuze umubyeyi akumva abantu bavuga ko amufite kandi azi neza ko yamushyinguye, ngo ni ukumugabaho ibitero byo gushaka kumukomeretsa.
Yanavuze ko nta na murumuna we afite yatoza ubupasiteri nk’uko uyu musaza yabivugaga, ngo kuko abo yari afite bose pafyuye baguye ku rugamba rwo kubohoira igihugu, agasigarana umwe gusa nawe wigiriye mu gisirikare ubu akanaba afite ipeti rya Majoro mu ngabo z’u Rwanda.
Rugagi yanavuze kubyo kuba yazura abantu bapfuye aho we abona ko kuba atarabikora ari uko ntawe uramuzanira umurambo ngo awusengere ngo yange kuzuka cyangwa ngo azuke.
Yagize ati “Kugeza uyu munsi ntibaranzanira uwapfuye ngo musengere yange kuzuka cyangwa se azuke ahagarare. Icyakora barahari abo baterura bakaza bameze nk’abapfuye Imana ikongera ikabasubiza mu buzima bwabo.”
Yakomeje avuga ko Imana nimubwira ngo ajye gusengera abapfuye bari mu buruhukiro azajyayo, kandi ngo naramuka agiye ntawe azahamagara ngo aze afate amashusho, ariko Imana nimubwira kubimenyesha abanyamakuru ngo azabibabwira.
Bishop Rugagi Innocent amaze kumenyekana mu gukora ibitangaza birimo kwirukana amadayimoni , gukiza indwara zidakira nka Sida, cancer, diabete, gukiza abantu inyatsi, gukiza abafite ubumuga bagataha bigenza n’ibindi byinshi n’ubwo hari abatavuga rumwe ku mbaraga zibimukoresha.
Bishop Rugagi avuga ko umunsi Imana izamwohereza mu buruhukiro kuzura abapfuye azagenda akabikora.


text:
Mu muco nyarwanda ndetse n’ahandi ku isi, usanga ababyeyi bageze mu za bukuru abana babo bubatse babiyegereza kugirango babashe kubitaho, Akenshi usanga iyo umubyeyi aje mu rugo hari igihe umugore n’umugabo batabyumva kimwe bigatera amakimbirane mu rugo.
Reka turebe uko umugore akwiye kwitwara kugirango abane na nyirabukwe mu mahoro :
Guca bugufi : si byiza kugaragaza cyane ko ufite ububasha mu rugo imbere ye, bivuze ko nyokobukwe ugomba kumwereka ko umuhungu we ariwe ufite ububasha bwose bwo mu rugo, bituma yumva ko uri umugore mwiza udasuzugura umugabo kuko mu gihe cyabo ariko byari bimeze.
Ugomba kumufata nka maman wawe : umubyeyi w’umugabo wawe ntugomba kumufata nk’umutwaro mu rugo, ahubwo ni byiza kumwegera mukajya mugani igihe ubonye umwanya, igihe ufite akazi ukamubaza uko yiriwe umwereka umutima mwiza igihe utashye.
Kumwubahisha abana : ni byiza ko abana bawe bamenya agaciro k’umubyeyi wabyaye papa wabo, bakamwubaha kandi bakamuba hafi igihe batari mu masomo kuko nabo bamwigiraho umuco n’ubwenge bwinshi maman wabo atabonera umwanya kandi n’umukozi atabizi.
Guha umukozi inshingano zihariye zo kumwitaho : Umukozi wo mu rugo agomba gutozwa kubaha uwo mubyeyi , akamenya ko agomba kumwubaha nk’uko yubaha nyirabuja. Agatozwa amasaha yo ku mukorera buri kintu akeneye.
Kwihangana igihe adashimye ibyo umukoreye : ni kenshi usanga abantu bakuze badakunze gushima ibintu byinshi. Bashima bike rwose n’ubwo atari bose, ariko nk’umugore ufite umuco ukwiye kwihanganira iyo myitwarire igihe uhuye nayo kuri nyokobukwe.
Kwibutsa umugabo wawe kwegera umukecuru no kumuganiriza ; ababgabo usanga bahugira mu kazi igihe kinini, ni byiza ko wowe mugore ufata inshingano zo kubwira umugabo wawe ko ari byiza kwegera umukecuru byibuze umwanya muto ariko akamwereka ko kuba ari mu rugo nawe bimushimishije.
Kumugeza ahari urungano : ni byiza ko umukecuru mumufasha kugera mu misa, gusura undi mukecuru muturanye niba ahari n’ahandi ashobora guhurira n’abo bari mu kigero kimwe.
Si byiza guhora dutekereza ibibi abakecuru bagaragaje gusa, ahubwo niba yavuze nabi cyangwa atishimiye ibyiza mumukorera igikwiye ni ukwihangana mukumva ko ashaje kandi hari ubwo aba yaranyuze muri byinshi bibi bituma ashobora kubaho atishimye.
Uburyo bwiza bwo kubana na nyokobukwe mu rugo
Mu muco nyarwanda ndetse n’ahandi ku isi, usanga ababyeyi bageze mu za bukuru abana babo bubatse babiyegereza kugirango babashe kubitaho, Akenshi usanga iyo umubyeyi aje mu rugo hari igihe umugore n’umugabo batabyumva kimwe bigatera amakimbirane mu rugo.
Labels: umuryango


text:
Iyi baruwa yanditswe tariki 23 Nyakanga 1939 yagiraga iti “Nshuti yanjye hari inshuti zanjye nyinshi zansabye ko nakwandikira ibaruwa mu nyungu z’ikiremwamuntu muri rusange ariko kenshi nanze kubyemera kuko nari nzi ko ibaruwa yanjye yakubangamira.
Gusa muri njye hari ikintu cyakomeje kumbwira ko ntakwiye kwifatafata ahubwo nkakomeza ntitaye ku giciro byamfata ntitaye ku kintu icyo ari cyo cyose. Biragaragara ko muri iyi minsi ari wowe muntu wenyine ushobora kubuza ko habaho icyago gikomeye ku kiremwamuntu. Ese waba witeguye kwishyura icyo giciro kugira ngo ugere ku ntego zawe uko zaba zifite agaciro gahambaye kose?
Ese wakwemera kumva ubusabe bw’umuntu wirinze kwishora mu ntambara zidatanga umusaruro ugaragara? Nizeye ko umbabarira niba nkoze ikosa iryo ari ryo ryose mu kukwandikira, nzakomeza n’ubundi kukubera inshuti magara.”
Mahatma Gandhi yafashwe nk’urugero rw’intwari n’umwe mu baharaniye amahoro, aba umwe mu bantu bakunzwe cyane mu isi akaba yaranafashwe nk’icyitegererezo mu bandi.
Adolphe Hitler afatwa nk’uwateje intambara ya kabiri y’isi
Ubwo Mahatma Gandhi yandikaga iyi baruwa, Hitler yari yaramaze kwigarurira Czechoslovakia na Pologne abifite mu biganza bye.
Gusa icyababaje abantu ni uko Hitler yarinze apfa iyi baruwa itamugezeho. Yatoraguwe mu gace ka Man bahvan, mu mujyi wa Mumbai mu Buhinde, aho Mahatma Ghandi yatuye igihe kinini.
Mahatma Gandhi afatwa nk’intwari yaharaniye ubwigenge n’amahoro, by’ikiremwamuntu mu gihugu cy’u Buhinde ndetse n’ahandi hatandukanye ku Isi. Yavukiye ahitwa Porbandar, Gujarat, mu majyaruguru y’u Burengerazuba bw’u Buhinde ku itariki 2 Ukwakira 1869. Yishwe ku itariki 30 Mutarama 1948. Urupfu rwe rushinjwa umugabo witwaga Nathuram Godse bivugwa ko yamurashe amasasu atatu mu gituza.


text:
NSR | Ruhango: Abanyeshuli barishimira kuba bagiye gutunga ibibaranga
Mu gikorwa cyo gufata ibyangombwa, abanyeshuri basaga 300 bazindukiye ku karere ka Ruhango mu gikorwa cyo kwifotoza kugira ngo bahabwe indangamuntu tariki ya 23/02/2012.
Abanyeshuri barimo kwifotoza
Aba banyeshuri bagiye baturuka ku bigo by’amashuri bitandukanye biri mu karere ka Ruhango, bavuga ko bashimishijwe no kuba bagiye gutunga ibyangombwa bigaragaza ko nabob amaze kuba abantu bakuru.
Ntambara Aloysie ni umunyeshuri waturutse mu kigo cya Imutima mu murenge wa Ntongwe, akimara kwifotoza yagaragaje ibyishimo bye agira ati†ubu nimara kubona indangamuntu yanjye ntaho nzongera kugenda mfite ubwoba, kuko najyaga mura n’abashinzwe umutekano nkabihisha ninya ko bagiye kumbaza ibyangombwaâ€
Niyokwizera Anita uhagarariye umushinga w’indangamuntu mu karere ka Ruhango, avuga ko iki gikorwa cyo kwifotoza hagamijwe gufata indangamuntu, ngo usanga abana bujuje imyaka 16 bakitabira cyane, kuko umunsi ku wundi baza ari benshi kuburyo nibura abakeya afotora ari 300.


text:
Umunsi w'intwari mu karere ka Ngororero wizihijwe mu mirenge yose. Ku rwego rw'akarere wabereye mu murenge wa Hindiro ahahuriwe n'abaturage b'umurenge wa Matyazo bahegereye.
Ibirori byatangijwe n'akarasisi k'ibyiciro binyuranye by'abaturage ndetse n'abanyeshuli. Abahinzi n'abanyabukorikori bamuritse ibyo bejeje n'ibyo bakora.
Mu magambo yashimangiwe hagarutswe cyane gushishikariza urubyiruko n'abakuze kugira ubutwari batera ikirenge mu cy'intwari z'u Rwanda zitanze ngo amahoro agaruke mu gihugu.
Mu karere kose kandi hamuritswe abarinzi b'igihango 18 bo ku rwego rw'akagari Mmurenge wa Kavumu(17) mu murenge wa Matyazo(1).
Nyuma y'ibirori Umuyobozi w'akarere Ndayambaje Godefroid yatangije ku mugaragaro amarushanwa "umurenge Kagame CUp ". Kuri foot ball y'abahungu equipe ya Matyazo yahuye n'iya Hindiro umupira urangira Hindiro itsinze ibitego 3 kuri penality.


text:
Kwibuka kugira itungo rikuru ritanga n’umusaruro mwinshi w’amata biterwa no kuzitaho neza no kuzibangurira neza. Ubwoko buturuka ahandi bwateye imbere mugutanga amata mu miterere yíkirere itandukanye niyaho ziba. Zumva cyane imihindagurikire y’ikirere yahoo ziturutse, indwara n’ibiryo bihari. Igenamigambi ryiza nuguhuza( ubangurira) ubwoko bwaho utuye bwongera kwihanganira ikirere cyaho n’ubwoko buturutse ahandi butanga amata menshi. Hano hari amakuru ajyanye n’ubworozi:
- Ihene y’ingore ibangurirwa igejeje hagati y’amezi atandatu na cumi nabiri, biterwa n’ubwoko n’ibiryo igaburirwa.
- Ihene y’ingore itarabangurirwa irinda buri gihe ku m[puzandengo yíminsi 21.
- Irinda nibura mu m’amasaha 24.
- Imfizi imwe igenerwa ignore 30. Kororera imfizi mu bushyo buto nyabwo byungura ahubwo umworozi agomba gusohora imfizi. Mu bujyo bumwe, ubworozi bugerwaho bitewe nuko wazitayeho ureba ingore wandika nibijyanye núbworozi, umenya igihe zizarindira, igihe zarinze n’igihe cyo kubangurirwa.
- Ingore ifite inengo zitandukanye ntigomba kororwa iyo ifite:
- Amacebe afite inenge.
- Itabyara mu bihe 2 cyangwa birenze.
- Amateka yo kuramburura.
- Ishaje
- Itameze neza; itanga amata make cyangwa itabasha kwita kutwana twayo.
- Imfizi ifite inenge nayo ntigomba kororwa, cyangwa ntibangurire andi mahene ‘ingore.
- Inyuma iteye nabi
- Indwara yakanduza izindi
- Urubyaro rwayikomotseho rutameze neza.
- Amashyirahamwe y’ihene z’amata muri Kenya ni isoko nziza y’amakuru twareberaho ku ihene zitanga amata n’isoko y’ubwoko bwo korora. Aho wabariza ni kukigo cy’amahugurwa y’aborozi ba wambugu I Nyeri. Telefone 061-2031019. Baza no kubiryo by’ubworozi baguhe amakuru ahagije.
- Kwandika ibyerekeranye na buri hene ikamwa bizagufasha kumenya igihe uzayicira.
- Ntugakoreshe ikimasa kimwe mugihe kirenze imyaka 2 mu bushyo birwanya korora.


text:
Gakenke: Icyizere cyo kwesa neza imihigo ya 2011-2012 ni cyose
Mu isuzuma ry’imihigo ry’igihembwe cya mbere rigaragaza ko Akarere ka Gakenke kateye intambwe igaragara mu gihe gitoya mu ishyirwa mu bikorwa ry’ imihigo ya 2011-2012. Itsinda ryasuzumye iyo mihigo ryabasabye kongera ingufu mu bikorwaremezo bigaragara cyane cyane imihanda.
Nyuma yo kuza ku mwanya wa nyuma mu isuzuma ry’imihigo ryabaye umwaka ushize,  icyizere ni  cyose ku Karere ka Gakenke cyo kuza mu myanya myiza mu isuzuma ry’imihigo ry’uyu mwaka. Ibi byagaragajwe n’ibyavuye mu isuzuma ry’ishyirwa mu bikorwa imihigo ya 2011-2012 ryakozwe n’itsinda rishinzwe kwihutisha ishyirwa mu bikorwa mu Ntara y’Amajyarugu ku wa 24-25 Ukwakira 2011 mu mirenge itandukanye igize Akarere ka Gakenke.
Bwana Nkurunziza David umwe mubari bagize iryo tsinda akaba anashinzwe imiyoborere myiza mu Ntara yavuze ko hari icyizere ko umwanya mubi Akarere ka Gakenke kabonye mu mwaka ushize wahinduka. Yagize ati : « Hari icyizere ko amateka yahinduka [kuba ku mwanya wa nyuma]. Dufite icyizere gikomeye ko Akarere ka Gakenke kakomeza gutera imbere nk’uko twabyiboneye. » Bwana Nkurinziza David yakomeje avuga ko mu bikorwa basuye basanze imirenge SACCO ikora neza kandi ikorera mu mazu meza. Ku birebana n’ubuhinzi bw’ikawa no guhinga igihingwa kimwe ahantu hamwe (Land use consolidation), yemeza ko hari intambwe yatewe igaragara cyane cyane mu Murenge wa Busengo kandi ko igomba gukomeza.
Bwana Ndimukaga Etienne wari ukuriye iryo tsinda na we yashimye  ingamba zigaragara Akarere ka Gakenke kafashe kugira ngo karusheho gutera imbere. Yabasabye ko bakongera imbaraga mu gukora imihanda no kongera ingano y’ibyo bakora kuko hamwe na hamwe iracyari hasi. Bwana Etienne yavuze ko Akarere ka Gakenke kari ku rwego  rumwe n’utundi turere two mu Majyarugu ariko ko batagomba kuguma aho ahubwo ko kaagomba gutera intambwe kagasiga utundi turere. Yarangije abasaba ko bakongera imbaraga kandi bagakurikira serivisi zimwe zidakora neza kugira ngo batazadindiza ishyirwa mu bikorwa imihigo biyemeje.
Bwana Nzamwita Deogratias, Umuyobozi w’Akarere ka Gakenke yashimiye abakoze icyo gikorwa cyo gusuzuma ishyirwa mu bikorwa ry’imihigo kuko bigamije kubakebura kugira ngo imihigo biyemeje izagerweho. Yabijeje ko hamwe n’abakozi b’akarere ko bagiye kongera ingufu mu bikorwaremezo bigaragara nk’imihanda no gusana amateme. Yakomeje yemeza ko umwanya bariho bagomba kuwuva bakaza mu myanya ya mbere.
Imwe mu mihigo biyeje kugeraho mu mihigo ya 2011-212 ni ugutanga inka igihumbi n’ijana (1100) muri gahunda ya Gira inka, kongera umusaruro w’amafi, kwegereza amashyanyarazi mu sentere z’ubucuruzi za Nkoto na Muyongwe, gukora imihanda ya Gacuba-Janja-Muzo na Kaziba, gutera amashyamba kuri hegitari zisaga ibihumbi magana atandatu, kongera abanyamuryango ba SACCO n’ubwisungane magirirane mu kwivuza izwi nka ‘mutuelle de sante’ ndetse no kuringaniza urubyaro.
NSHIMIYIMANA Leonard


text:
Ubushinwa ni kimwe mu bihugu bituwe n’ abaturage benshi ku isi aho usanga abaturage bubatse ku buryo bucucitse cyane nta bwinyagamburiro n’ ubwisanzure buhagije babona doreko n’ inganda zihari usanga zifata umwanya munini.
Akajagari kenshi uruvangitirane rw’ abantu batagira ingano imyuka mu kirere iva mu nganda ni bimwe mu bituma abaturage bamwe babigenderamo bakabura umwuka mwiza uhumekwa wa Oxygen mu gihugu cy' ubushinwa. Mu bigendanye no kubungabunga imibereho y' abaturage mu Bushinwa hubatswe umudugudu ugizwe n' amazu afite ibiti byinshi bizajya bigaburira abaturage umwuka mwiza bahumeka.
Nanjing Towers ni umwe mu mijyi yo mu Bushinwa batangije kubakamo inyubako ndende hejuru bagateraho ibiti mu buryo bwo gufasha abaturage kubona umwuka bahumeka ndetse no kwirinda ihungabana ry’ ikirere muri rusange.
Uyu mushinga watangiye mu mwaka wa 2010 utangizwa n’ umutaliyani Stefano Boeri. Mu mazu yagiye yubakwa usanga yarateganyirijwe ibikorwa byInshi bitandukanye haba ibigo by’ amashuri, ibiro, utubari ndetse n’ utubyiniro nibindi byinshi.
Biteganyijwe ko uyu mushinga watangiye wo kubaka uyu mujyi ugizwe n’ amazu afite ibiti hejuru ko uzarangira mu mwaka wa 2018.
Amafoto yerekana amazu amaze kubakwa